Γιορτάζουν 16 χρόνια βασανιστηρίων! Επέτειος Σοφίας... | Reporter Cyprus | Celebrity\nΓιορτάζουν 16 χρόνια βασανιστηρίων! Επέτειος Σοφίας Καρβέλα & Θανάση Πανουργιά!\nΗ Σοφία Καρβέλα και ο Θανάσης Πανουργιάς έχουν δημιουργήσει μια όμορφη και αγαπημένη οικογένεια, την οποία προτιμούν να κρατούν μακριά από τα φώτα της δημοσιότητας - Η χιουμοριστική της αφιέρωση στον σύζυγό της - Το τρυφερό σχόλιο της Άννας Βίσση\nΤο γνωστό ζευγάρι έχει αποκτήσει δύο παιδιά, τον Νικόλα και τον Νέστορα, οι οποίοι είναι οι πρωταγωνιστές της ζωής τους.\nΣήμερα είναι μια ιδιαίτερη ημέρα για τη Σοφία Καρβέλα και τον Θανάση Πανουργιά, καθώς γιορτάζουν 16 χρόνια κοινής πορείας. Οι δυο τους έχουν καταφέρει να ξεπεράσουν κάθε εμπόδιο στη σχέση τους και να παραμείνουν μαζί και ευτυχισμένοι μέσα στο πέρασμα των χρόνων.\nΗ Σοφία Καρβέλα, θέλοντας να γιορτάσει αυτή την ημέρα και με τους φίλους της στο Instagram, δημοσίευσε στο προφίλ της μερικές φωτογραφίες με τον σύζυγό της, όπως αυτές τραβήχτηκαν όλα αυτά τα χρόνια. Η ίδια μοιράζεται συχνά με τους followers της στιγμιότυπα με την οικογένειά της, όμως η σημερινή ανάρτηση ήταν ξεχωριστή!\nΣτην λεζάντα της φωτογραφίας έγραψε μία χιουμοριστική αφιέρωση: «Όπως φαίνεται, δεν ήταν άντρας για σχέση και μάλιστα δεν του άρεσα και πολύ. Ποιος γελάει τώρα; Ευτυχισμένα 16 χρόνια βασανιστηρίων και ευτυχίας και μερικών ακόμα βασανιστηρίων, αγάπη μου».\nΤα σχόλια που συγκέντρωσε κάτω από την δημοσίευσή της ήταν πάρα πολλά, με τους διαδικτυακούς της φίλους να εύχονται τα καλύτερα στο ζευγάρι. Βέβαια, όπως είναι φυσικό, το σχόλιο που ξεχώρισε ανάμεσα στα υπόλοιπα και συγκέντρωσε τα περισσότερα likes ήταν αυτό της διάσημης μητέρας της Σοφίας Καρβέλα, Άννας Βίσση.\nΗ τραγουδίστρια έγραψε στην κόρη της: «Αυτά του λες και κάνεις και δε σε αλλάζει με τίποτα ! Αφιερωμένο τραγούδι : …κανένας μωρό μου λαλαλαλα..Θυμάστε που με ξυπνάγατε να σας το τραγουδήσω ????»\nTο νέο βιογραφικό τραγούδι τoυ Θεοφάνους για την Βανδή και τον χωρισμό της\nΤο unfollow της Ιωάννας Μαλέσκου στον Μάριο Χεζόνια, μετά την... σχέση!\n«Είστε μητέρες και θέλετε καριέρα στην τηλεόραση, προσθέστε το, στο cv σας. Είναι bio bonus» Την έντονη διαφωνία της εξέφρασε η Ναταλία Γερμανού για τα όσα ακούστηκαν στον αέρα, «Καλοκαίρι #Not» και η απάντηση της εκπομπής\nΒίκυ Χατζηβασιλείου: «Είμαστε όλοι μέλη παγκόσμιου πειράματος – Δεν υπάρχει ανοσία της αγέλης, ο Covid μας…. γλεντάει»\nΝίκος Κουρκούλης – Κέλλυ Κελεκίδου: Επέτειος γάμου για το ζευγάρι – Τα δημόσια λόγια αγάπης «Όσα περάσαμε μαζί… Θυμάσαι; Πόσα Χρόνια Πολλά είπαμε… πολλά να πούμε ακόμη!»\nΚατερίνα Καραβάτου – Μαριλού Ρεπαπή: Στα μαχαίρια εδώ και μήνες - Η σύσκεψη που έφερε τη ρήξη - Το τραπέζι στα μέλη της ομάδας, στο οποίο η Μαριλού Ρεπαπή δεν καλέστηκαν ποτέ - Το μήνυμα της\n«Στις «Άγριες Μέλισσες» τα χρήματα είναι πολύ άσχημα. Ζει κανείς με 534 ευρώ;» Βόμβα από τον Ορέστη Τζιόβα για τους παραγωγούς - «Έπαιρνα μαύρα λεφτά, από κάποια άλλη δουλειά»\nΠάνος Βλάχος: «Η Αμερική με έμαθε να ανοίγω την πόρτα στην απογοήτευση»\nΜάντεψε ποια από τις τρεις είναι η Νατάσσα Μποφίλιου! Σαν τρίδυμα!\nΈτσι απάντησε ο Μιχάλς Σοφοκλέους στην Ξένια Κωσταντινίδου και την αποχώρηση της από το «Casa de Mikel»\nΗ Κρίστη Παπαδοπούλου αγαπάει & το γιορτάζει «Νοιώθω τόσο ευτυχισμένη όσο ποτέ»\nΗ επταήμερη νοσηλεία του Δώρου Παναγίδη, στο καρδιολογικό, σε σοβαρή κατάσταση - Το μήνυμα και η φωτογραφία μέσα από το νοσοκομείο - Το δριμύ κατηγορώ , στους δικούς του ανθρώπους\nDemi Moore & Rumer Willis: Μαμά και κόρη ποζάρουν με μαγιό και σέξι διάθεση στα ελληνικά νησιά


«Προσβλητική η προσφορά» - Onsports.gr\nOnsports Team\t19 Ιουνίου 2011, 12:59\n«Προσβλητική η προσφορά»\nΟ Πέτρος Θεοδωρίδης υποστήριξε πως η ΑΕΚ πρόσφερε μόνο 250.000 ευρώ για τον Γιώργο Γεωργιάδη, πρόταση που θωρήθηκε προσβλητική για τον παίκτη και τον Πανσερραϊκό.\nΟ πρόεδρος των «λιονταριών» μίλησε στο ραδιοφωνικό σταθμό «Sentra» και υποστήριξε πως η ΑΕΚ διαφοροποίησε την πρότασή της σε σχέση με αυτά που έδινε για τον διεθνή μέσο τον Ιανουάριο, ενώ αποκάλυψε πως τα χρήματα που πρόσφερε η Ένωση ήταν μόλις 250.000 ευρώ, ποσό που ο κ. Θεοδωρίδης θεώρησε προσβλητικό τόσο για τον Γεωργιάδη όσο και για τον Πανσερραϊκό.\n«Ο υποβιβασμός έχει μεγάλα προβλήματα γιατί πρέπει να ξεκαθαρίσεις το υπάρχον ρόστερ. άλλο προγραμαμτισμό κάνεις στη super league. Υπάρχουν ποδοσφαιριστές που έχουν αποχωρήσει, πρέπει να εξοφληθούν και πρέπει να δούμε που βρισκόμαστε», ήταν τα πρώτα λόγια του Πέτρου Θεοδωρίδη που στη συνέχεια δήλωσε: «Μη νομίζετε ότι είναι μεγάλα τα έσοδα που μπορούμε να έχουμε. Τα έσοδα δε φτάνουν ούτε καν για την Football League, ποια κάβα να έχουμε;»\nΤέλος, ο Πέτρος Θεοδωρίδης επανήλθε στο θέμα Γεωργιάδη και σχολίασε: «Δεν είμαι παράλογος. Τον Ιανουάριο είχαν κάνει πρόταση όπως σας είπα, δε χρειάζεται να πούμε το ποσό, όμως τώρα η πρόταση δεν είχε καμία σχέση».


Το μουσικό ταξίδι της καρδιάς μας | Vita.gr\nΥγεία 28 Ιουλίου 2017 | 12:21 | Φωτεινή Βασιλοπούλου\nΤο μουσικό ταξίδι της καρδιάς μας\nΗ μουσική μάς ταξιδεύει, μας ηρεμεί, μας κάνει καλό. Υπάρχει κάτι στη μουσική που μας συναρπάζει και μας ενεργοποιεί. Διακόσια εξήντα χρόνια μετά τη γέννησή του, ο Μότσαρτ δεν θα μπορούσε να φανταστεί μια άλλη διάσταση του έργου του, δεν θα μπορούσε δηλαδή να σκεφτεί ότι η μουσική του θα έβρισκε εφαρμογή στη σύγχρονη ιατρική επιστήμη.\nΤα τελευταία χρόνια η αγχολυτική δράση της μουσικής και η θεραπευτική της δυνατότητα σε πολλά νοσήματα ως συμπληρωματική μορφή θεραπείας θεμελιώνεται πια και επιστημονικά μέσα από πολλές έρευνες. Η ακρόαση των αργών κομματιών του Μότσαρτ μπορεί να συμβάλλει σημαντικά στην αντιμετώπιση του ψυχοσωματικού στρες μέσω της χαλάρωσης που επιτυγχάνεται και όχι μόνο. Έρευνες επίσης που έγιναν σε ασθενείς με επιληψία έδειξαν ότι η μουσική του Μότσαρτ, και μάλιστα μιας συγκεκριμένης σονάτας, της Κ. 448, μπορεί να μειώνει τον αριθμό και τη σοβαρότητα των επιληπτικών κρίσεων, αφού σύμφωνα με τους ερευνητές που συμμετείχαν στη συγκεκριμένη μελέτη η ρυθμική μουσική του Μότσαρτ μπορεί να αποκαθιστά τη ρυθμική φυσιολογική λειτουργία του εγκεφάλου. Βέβαια, μουσικοθεραπεία δεν είναι μόνο η ακρόαση επιλεγμένης μουσικής (receptive music medicine). Πιο σημαντική είναι η δημιουργική-βιωματική μουσικοθεραπεία κάτω από την καθοδήγηση ειδικά εκπαιδευμένου μουσικοθεραπευτή.\nΒέβαια, δεν έχει μόνο η μουσική του Μότσαρτ ή η κλασική μουσική γενικότερα θεραπευτική δράση. Δεν μπορούμε, άλλωστε, όλοι να χαλαρώσουμε με την ίδια μουσική. Σίγουρα παίζουν ρόλο τα ακούσματα του καθενός από την παιδική του ηλικία και γενικότερα οι μουσικές του προτιμήσεις. Αν, δηλαδή, κάποιος δεν έχει συνηθίσει να ακούει κλασική μουσική, είναι πολύ πιθανό να μην καταφέρει να χαλαρώσει ακούγοντας Μότσαρτ. Είναι σημαντικό να μας αρέσει η μουσική που ακούμε, αλλά ταυτόχρονα θα πρέπει αυτή να πληροί κάποιες προϋποθέσεις. Για να αποφορτιστούμε από το στρες, πρέπει να επιλέγουμε μουσική σε χαλαρούς ρυθμούς (andante), που στη γλώσσα της μουσικής σημαίνει μουσική σε μέτριους ρυθμούς. Συγκεκριμένα, πρέπει να έχει τόσα μπιτ, τόσους δηλαδή χτύπους, όσους και οι παλμοί της καρδιάς όταν είναι ήρεμη (60-75 το λεπτό). Με άλλα λόγια, μπορούμε να ακούμε και ελληνική μουσική ή τζαζ ή και έθνικ. Γενικότερα, είναι προτιμότερο να ακούμε μουσική χωρίς στίχους, οργανικά κομμάτια δηλαδή, γιατί οι στίχοι πολλές φορές έχουν ένα συναισθηματικό φορτίο που στον κάθε άνθρωπο μπορεί να ανακαλεί στρεσογόνες αναμνήσεις. Πρέπει επίσης η μουσική να έχει άφθονες εναλλαγές, γιατί η εναλλαγή των ήχων και οι πλούσιες αρμονίες ξεκουράζουν και χαλαρώνουν τον άνθρωπο, σε αντίθεση με τη μονοτονία, η οποία κουράζει και γίνεται στρεσογόνα (σε καταστάσεις έντασης και στρες ο οργανισμός εκκρίνει ορμόνες όπως η αδρεναλίνη). Η ακρόαση όμως μουσικής σε χαλαρούς ρυθμούς andante μεταφέρει στον εγκέφαλο γαλήνια συναισθήματα και μηνύματα, με αποτέλεσμα να αρχίσει σιγά-σιγά να μειώνεται η έκκριση των ορμονών του στρες. Συγκεκριμένα, ελαττώνονται τα επίπεδα της αδρεναλίνης και της κορτιζόλης στην περιφέρεια, τα αγγεία αρχίζουν να διαστέλλονται, μειώνονται οι καρδιακοί παλμοί και η αρτηριακή πίεση και έτσι επέρχεται σταδιακά χαλάρωση.\nΗ μουσική ενεργοποιεί την απελευθέρωση ενδορφινών και άλλων νευροορμονών στον εγκέφαλο που σχετίζονται με την αίσθηση του πόνου, με αποτέλεσμα να μειώνεται η έντασή του. Μελέτες δείχνουν ότι ασθενείς που ακούνε μουσική, μετεγχειρητικά έχουν ανάγκη από μικρότερες δόσεις παυσίπονων.\n«Φάρμακο» της καρδιάς\nΗ ακρόαση κατάλληλης μουσικής μέσω διάφορων εγκεφαλικών διεργασιών περιορίζει την έκκριση των ορμονών του στρες, με αποτέλεσμα να προκαλείται χαλάρωση και να μειώνονται η καρδιακή συχνότητα και η αρτηριακή πίεση. Μελέτη στις Η.Π.Α. έδειξε ότι ασθενείς με στεφανιαία νόσο που υποβλήθηκαν σε bypass είχαν καλύτερη μετεγχειρητική αποκατάσταση όταν άκουγαν μετά την επέμβαση επιλεγμένη μουσική.\nΗ μουσική μπορεί να προκαλέσει έντονες σωματικές αντιδράσεις στο 80% των ανθρώπων που την απολαμβάνουν, σύμφωνα με έρευνα. Οι αντιδράσεις αυτές περιλαμβάνουν τρέμουλο, ιδρώτα, ξέσπασμα σε κλάμα ή γέλια, αίσθημα κόμπου στον λαιμό, ρίγος, ακόμα και σεξουαλική διέγερση. Σε κάποιους λίγους μάλιστα από όσους αρέσκονται πολύ στο άκουσμα της μουσικής τα συναισθήματα και οι αντιδράσεις αυτές είναι τόσο έντονα που τα συγκρίνουν με τον οργασμό. Μάλιστα, στο παρελθόν έχουν γίνει έρευνες για να αναγνωριστούν τα είδη της μουσικής που προκαλούν αυτό το αίσθημα του ρίγους σε όσους την απολαμβάνουν και η κλασική μουσική αποδείχθηκε ότι είναι ένα από τα κυρίαρχα τέτοια είδη.\n«Τροφή» του μυαλού\nΤο άκουσμα μουσικής ευεργετεί τον εγκέφαλο πολλαπλά. Όλοι οι νευροεπιστήμονες σήμερα έχουν εστιάσει στη μελέτη της επίδρασης που έχει η μουσική στον εγκέφαλο και φαίνεται ότι όταν παίζουμε μουσική δραστηριοποιούνται πολλές περιοχές στον εγκέφαλο. Ακόμα και το να φανταζόμαστε τη μουσική έχει βρεθεί ότι κινητοποιεί τα ίδια εγκεφαλικά κέντρα με αυτά που ενεργοποιούνται όταν την ακούμε! Τα παιδιά που μαθαίνουν πιάνο έχουν μια ιδιαίτερη ανεξαρτησία κινήσεων του αριστερού και του δεξιού χεριού και αυτό οδηγεί σε μια ξεχωριστή ανάπτυξη της παρεγκεφαλίδας, ενώ αποκτούν και καλή αίσθηση ισορροπίας και κίνησης στον χώρο. Επιπλέον, παιδιά που έκαναν μαθήματα πιάνου είχαν καλύτερα αποτελέσματα σε διάφορα τεστ νοημοσύνης.\nΤο «ντόπινγκ» της άσκησης\nΗ σωματική άσκηση γίνεται πιο εύκολη και πιο ευχάριστη όταν κατά τη διάρκειά της ακούμε μουσική, σύμφωνα με τους ερευνητές από το Πανεπιστήμιο McGill στον Καναδά. Αυτό συμβαίνει διότι η μουσική διεγείρει την παραγωγή ορισμένων χημικών ουσιών στον εγκέφαλο οι οποίες λειτουργούν σαν φυσικά παυσίπονα, μειώνοντας την αίσθηση του πόνου. Οι χημικές αυτές ουσίες ονομάζονται οπιοειδή και ανήκουν στην ίδια οικογένεια με τα οπιοειδή αναλγητικά, όπως είναι η μορφίνη. Από την άλλη, η μουσική βελτιώνει την αντοχή των ασκουμένων, σύμφωνα με έρευνα του Πανεπιστημίου του Μπρουνέλ στη Βρετανία. Σε σχετικό πείραμα, οι συμμετέχοντες που ήταν υποχρεωμένοι να ακούνε μουσική εμφάνισαν αύξηση της αντοχής τους κατά 15%. Το μυστικό κρύβεται στον ρυθμό των κομματιών, ο οποίος εξασφαλίζει σταθερότητα των σφυγμών ανά λεπτό, δηλαδή 120 χτύπους για ήπια άσκηση και 140 για δυναμική άσκηση.\nΔεν αντικαθιστά τα φάρμακα;\nΣε καμία περίπτωση η μουσική δεν αντικαθιστά τη φαρμακευτική αγωγή. Η μουσικοθεραπεία λειτουργεί ως συμπληρωματική μορφή θεραπείας. Κάποιος για παράδειγμα που αντιμετωπίζει ένα πρόβλημα υγείας στο οποίο έχει βρεθεί ότι η μουσική ωφελεί την κατάστασή του, δεν σημαίνει ότι πρέπει να σταματήσει τη φαρμακευτική αγωγή που του έχει συστήσει ο θεράπων ιατρός του. Η μουσικοθεραπεία έρχεται ως συμπλήρωμα, έρχεται να ενισχύσει τη θεραπευτική αγωγή, να επισπεύσει σε πολλές περιπτώσεις την ανάρρωση. Η μουσική ανακουφίζει από τα συμπτώματα κάποιας πάθησης, δεν θεραπεύει όμως τις αιτίες, δεν αποφράζει για παράδειγμα τις βουλωμένες αρτηρίες.\nΕΥΧΑΡΙΣΤΟΥΜΕ ΓΙΑ ΤΗ ΣΥΝΕΡΓΑΣΙΑ ΤΟΝ κ. ΘΑΝΑΣΗ ΔΡΙΤΣΑ, καρδιολόγο, αναπληρωτή διευθυντή στο Ωνάσειο Καρδιοχειρουργικό Κέντρο, συνθέτη, συγγραφέα και διακεκριμένο μέλος της Διεθνούς Εταιρείας Μουσικής στην Ιατρική.


Τα 10 καλύτερα ξενοδοχεία κοντά σε: Storyville - TripAdvisor\nΤα καλύτερα ξενοδοχεία κοντά σε: Storyville, Rosedale\nStoryville: Διαβάστε κριτικές\nΣε οποιαδήποτε απόσταση από: Storyville\nΦίρμα ξενοδοχείου Quality Inn Days Inn Embassy Suites Holiday Inn Red Roof Inns Fairfield Inn Super 8 DoubleTree Ramada Comfort Inn Sheraton La Quinta Inn & Suites Hampton Inn Μοτέλ 6 Courtyard Marriott Country Inns And Suites Hilton Garden Inn Sleep Inn Residence Inn Homewood Suites Extended Stay America Springhill Suites Best Western Plus Candlewood Suites Holiday Inn Express Home2SuitesΌλα\nΦίλτροΣε οποιαδήποτε απόσταση από: Storyville\n1,3 χλμ. από Storyville\n2,1 χλμ. από Storyville\n2,3 χλμ. από Storyville\n2,6 χλμ. από Storyville\n2,7 χλμ. από Storyville\n386 Attenborough Dr, Whitemarsh, Βαλτιμόρη, MD 21237-4914\n4,3 χλμ. από Storyville\n4,5 χλμ. από Storyville\n5,1 χλμ. από Storyville\n5,2 χλμ. από Storyville\n5,5 χλμ. από Storyville\n5,6 χλμ. από Storyville\n10025 Pulaski Hwy, Βαλτιμόρη, MD 21220-1413\n5,7 χλμ. από Storyville\n6,8 χλμ. από Storyville\n7,8 χλμ. από Storyville\n8,0 χλμ. από Storyville\n8,1 χλμ. από Storyville\n8,7 χλμ. από Storyville\n8,8 χλμ. από Storyville\n9,9 χλμ. από Storyville\n10,0 χλμ. από Storyville\n10,1 χλμ. από Storyville\n10,2 χλμ. από Storyville\n10,3 χλμ. από Storyville\n10,4 χλμ. από Storyville


Απ: Η Ζωγραφιά\nαπό Kikiriki Την / Το Παρ Νοε 07, 2008 9:46 am\nΜε το ποδόσφαιρο πορώνομαι !\nαπό marmanga Την / Το Παρ Νοε 07, 2008 9:51 am\nΜα κάθε φορά που τη βάζεις, τρελαίνομαι!!!!\nΕίναι δυνατόν να μην έχει βρει σπίτι αυτή η ομορφιά;;\nαπό Kikiriki Την / Το Παρ Νοε 07, 2008 9:54 am\nδεν ξέρω μήπως πρέπει ν'αρχίσω να βάζω αφισούλες σε πολυσύχναστα μέρη ( σούπερ μάρκετ , πανεπιστημιούπολη , πετ σοπ κλπ)\nΚαι είναι πολύ γλυκιά γατούλα ρε γμτ. Και φρόνιμη και υπάκουη.\nΑ και τώρα έχει γίνει και θρεφτάρι ( δεν ξέρω αν φαίνεται στη φωτό )\nαπό ismini Την / Το Παρ Νοε 07, 2008 10:02 am\nKikiriki έγραψε: Και όμως....\nNai να βάλεις! Υπομονή συνήθως δίνονται πιο εύκολα τα πολύ μικρά γατάκια.\nαπό Maro Την / Το Παρ Νοε 07, 2008 10:29 am\nΦαίνεται! Και είναι κούκλα με αυτές τις ματάρες! :kardoula: :kardoula: :kardoula:\nαπό Kikiriki Την / Το Παρ Νοε 07, 2008 10:52 am\nTo τρώει όλο το φαγάκι της !\n"Ουφ κουράστηκα μ'αυτό το κρεββατο - ποδόσφαιρο... Ας ξαπλώσω να πάρω δυνάμεις !"\nαπό Marcos Την / Το Παρ Νοε 07, 2008 7:39 pm\nΜα είναι πολύ κουκλάκι το άτιμο...\nαπό OrAnGeLo Την / Το Παρ Νοε 07, 2008 10:58 pm\nαπό Kikiriki Την / Το Τρι Νοε 11, 2008 9:07 pm\nΚαι 2 σημερινές . Εξελίσσεται σε πριγκήπισσα ( μη πω βασίλισσα ) η γατουλίνα !\nΤου Μαγιούλη του 'χει πάρει τον αέρα κανόνικα\nΓατογονείς που είστε καλέ ?\nΤι κοιτάς εσύ ???\nΕίμαι κούκλα , το ξέρω\nαπό marmanga Την / Το Τρι Νοε 11, 2008 9:31 pm\nΕίναι όντως κούκλα! Και παραείναι!\nΜα πώς είναι δυνατόν να μην έχει βρει σπίτι ακόμα; :kardoula: :kardoula: :kardoula: :kardoula:\nαπό Silmaril Την / Το Τρι Νοε 11, 2008 9:35 pm\nΑυτό αναρωτιόμασταν και το Σάββατο με την Ασπασία και ιδού...σήμερα βρέθηκε σπίτι και για τις δυο κουκλάρες της!\nΕγώ πιστεύω οτι σύντομα θα βρεθεί ένα καλό σπίτι και για την Ζωγραφίτσα!!!\nΑν και απ' ότι βλέπω καταβολεύτηκε στο συγκεκριμένο σπίτι...\nαπό Gloriana Την / Το Τρι Νοε 11, 2008 9:40 pm\nδεν την κρατάς μωρέ?\nαπό marmanga Την / Το Τρι Νοε 11, 2008 9:44 pm\nNαι, βρε παιδιά, με τέτοιες φωτό είναι λογικό να έχουμε αυτή την αντίδραση, κι εγώ το ίδιο έλεγα όταν την πρωτοείδα δίπλα στον Μαγιούλη αλλά κι η Κική έχει το δίκιο της. Έχει άλλες δύο γάτες, δεν είναι εύκολο.\nΆντε, ελπίζω να βρει κάτι και γρήγορα.\nαπό Kikiriki Την / Το Τρι Νοε 11, 2008 11:20 pm\nΜακάρι να μπορούσα να την κρατήσω αλλά 3 γάτες στο διαμέρισμα μου , παραπάει\nΕίναι πολύ γλυκιά η άτιμη όμως. Και είναι για σπίτι ρε παιδί μου. Παρόλο που γεννήθηκε έξω είναι πολύ κυρία. Τώρα που κάνει κρύο της αρέσει να μπαίνει κάτω από το πάπλωμα\nΚατα τα άλλα έχει καταβολευτεί. Έχει και προσωπικό spa !\nAντε να βρεθεί κάτι και γι' αυτήν !!!\nαπό marestros Την / Το Τρι Νοε 11, 2008 11:30 pm\nαπό Ελένη Την / Το Τρι Νοε 11, 2008 11:31 pm\nΕίναι μια Θεά\nαπό XIONIS Την / Το Τρι Νοε 11, 2008 11:33 pm\nΠραγματικα ειναι πανεμορφη!!! Και φουντωωωωτηηηηηη!!!! Τρελλένομαι για φουντωτα και δε μου'χει τυχει ουτε ένα!!!! Μακαρι να βρεθει μια καλή οικογένεια για τη ζωγραφιά σου!!!! Άντε, αυτή ειναι η επόμενη!!!!!\nαπό ismini Την / Το Τρι Νοε 11, 2008 11:34 pm\nΚούκλα! Υπομονή κάτι θα βρεθεί!\nαπό Marcos Την / Το Τετ Νοε 12, 2008 12:23 am\nΣίγουρα θα βρεθεί κάποιος για την Ζωγραφιά!!!\nΕίναι απίστευτα όμορφη....\nαπό life Την / Το Τετ Νοε 12, 2008 10:13 am\nKikiriki έγραψε: Η Ζωγραφίτσα είναι μια γατούλα 4 μηνών που ζούσε σ' ένα επικίνδυνο σημείο ( φόλες , δες και εδώ https://www.gatospito.com/forum-f7/topic-t1964.htm#80131) και τις τελευταίες 10 ημέρες φιλοξενείται στο σπίτι μου.\nΕίναι φουντωτή , πάρα πολύ γλυκιά , συνέχεια χουρχουρίζει , τρώει ξηρά τροφη και πηγαίνει στην άμμο της και τα πάει πολύ καλά με τις άλλες γάτες του σπιτιου!\nΈχει αποπαρασιτωθεί και θα δοθεί εμβολιασμένη!\nΤηλ. 2107700531 - 6973725213\nαπό Kikiriki Την / Το Τετ Νοε 12, 2008 3:33 pm\nΕυχαριστούμε για τα καλά λόγια και τις ευχές !\nΕδώ στην αγαπημένη της θέση τώρα τελευταία! Μας κοιτάει μέσα από το igloo της !\nΈχει επεξεργασθεί από τον/την Kikiriki στις Πεμ Νοε 13, 2008 11:01 am, 1 φορά\nαπό Σαββίνα Την / Το Τετ Νοε 12, 2008 3:43 pm\nΤι κουκλί είναι αυτό...\nΑριθμός γατουνίων : 1...της γειτόνισσας\nMotto : Sweetest Coma Again\nΗμερομηνία Εγγραφής : 10/11/2008\nαπό NiaR Την / Το Τετ Νοε 12, 2008 4:59 pm\nευχομαι η ζωγραφια σου να βρει ενα καλο σπιτακι!!!\nπροωθησε την αγγελια σου και σε αλλα σαιτ\nαπό marmanga Την / Το Πεμ Νοε 13, 2008 8:29 am\nΜαθημένη στα πούπουλα, αλλά πουπουλένια και η ίδια!\n:kardoula: :kardoula: :kardoula: :kardoula:\nαπό Kikiriki Την / Το Πεμ Νοε 13, 2008 11:04 am\nΚαι τώρα που είναι από τα αλώνια στα σαλόνια και στα πούπουλα , δε μου πάει η καρδιά να την αφήσω σε αυλίτσα που αρχικά ήταν μια λύση ανάγκης ....\nΕλπίζω τώρα να φαίνεται ολόκληρη η φώτο !\nαπό ismini Την / Το Πεμ Νοε 13, 2008 11:50 am\nKikiriki έγραψε: Και τώρα που είναι από τα αλώνια στα σαλόνια και στα πούπουλα , δε μου πάει η καρδιά να την αφήσω σε αυλίτσα που αρχικά ήταν μια λύση ανάγκης ....\nΝαι κι εγω το ίδιο είχα σχεδιάσει για το Γκαλλέτι, δηλ. να γίνει καλά και να τον ξαναπάω πίσω εκεί που τον βρήκα...Ησυχα είναι και θα είχε φαγητό. Αλλά όταν μάθουν μέσα μετά είναι πολύ επίφοβο το έξω.\nαπό Kikiriki Την / Το Παρ Νοε 14, 2008 3:06 pm\nΛοιπόοοον συγγνώμη κατ' αρχήν που ανεβάζω και ξανα-ανεβάζω την αγγελία μου αλλά θα 'θελα να μιλήσω λίγο και για τον χαρακτήρα της μικρής !!!!\nΕίναι από τα πιο γλυκά , φρόνιμα και ήμερα γατάκια που έχω δει ! ( και καλώς ή κακώς πέρασανε αρκετά γατιδιάκια μέχρι τώρα από τα χέρια μου).\nΌσο την ταΐζα έξω μου φαινότανε λίγο αγριμάκι. Όταν την βούτηξα και την έφερα σπίτι μου πάτησε δύο περιποιημένες γρατζουνιές αλλά αυτή ήταν η τελευταία φορά που έβγαλε τα νυχάκια της!!!!\nΔεν τα βγάζει ποτέ λοιπόν και όταν παίζει με τα χέρια σου απλά σε χαίδευει με τα μαξιλαράκια της.\nΣτο μπανάκι της ( 2 φορές μέχρι στιγμής ) επίσης δεν γρατζουνάει , ούτε νιαουρίζει , απλά κάνει μια -δυο χαλαρές προσπάθειες να ξεφύγει και αυτό είναι όλο!\nΤρελαίνεται για βούρτσισμα ! Πρωτόγνωρη εμπειρία για μένα ! Με τα δικά μου γίνεται πόλεμος όποτε το επιχειρώ\nΤης αρέσει να παίζει με μπαλάκια , κορδελάκια , τσαλακωμένα χαρτιά αλλά μόνο όταν είμαι και εγώ μαζί της. Όταν μένει μοναχούλα συνήθως το ρίχνει στον ύπνο.\nΕπειδή την κοιμίζω χωριστά από τα δικά μου και εμένα , ποτέ δεν νιαούρισε ή δεν γκρίνιαξε πίσω από την πόρτα. Πάντα περιμένει να της ανοίξω και βγάζει ένα σιγανό νιαουρισματάκι.\nΌταν την παίρνεις αγκαλιά βάζει μπρος την ντιζελ - χουρχουρομηχανη και κυριολεκτικά σε κουφαίνει!\nΑν δω πως πάει να κάνει κάτι που δεν θέλω ( να βγει μόνη της στη βεράντα π.χ ή να σκαρφαλώσει κάπου ) χτυπάω παλαμάκια και γυρίζει πίσω !\nΤόσες μέρες που την έχω ή μόνη "αταξία" που έκανε ήταν να κλέψει κονσέρβα από τα πιάτα των μεγάλων\nΑυτά και άλλα πολλά είναι τα θετικά της μικρής μου , που πραγματικά αν γινόταν να την κρατήσω θα το έκανα χωρίς δεύτερη σκέψη αλλάαααα δυστυχώς δε γίνεται ....\nαπό Chouzouris Την / Το Παρ Νοε 14, 2008 3:45 pm\nΜου κάνει εντύπωση που κανείς δεν έχει ζητήσει αυτή την κούκλα...\nαπό life Την / Το Παρ Νοε 14, 2008 3:52 pm\nΠραγματικα ειναι ΠΑΝΕΜΟΡΦΗ γατα.\nαπό Marcos Την / Το Παρ Νοε 14, 2008 4:07 pm\nΑλήθεια, την είδες στην "ΕΠΑΝΕΝΩΣΗ ΟΙΚΟΓΕΝΕΙΩΝ" ; Για δες την που ποζάρει...\nαπό Kikiriki Την / Το Παρ Νοε 14, 2008 4:41 pm\nΜόλις την είδα !\nαπό ismini Την / Το Παρ Νοε 14, 2008 9:32 pm\nΚουκλα είναι! Κάποιος θα βρεθεί μην απογοητευεσαι!\nαπό marmanga Την / Το Δευ Νοε 17, 2008 7:36 am\nΠάντως, εγώ πρωί-πρωί ήθελα να πάρω μια τζούρα από την ομορφιά αυτή! Φαντάσου να 'χα και να την ζουπάω, δηλαδή... :kardoula: :kardoula:\nαπό Gloriana Την / Το Δευ Νοε 17, 2008 8:15 am\nΌλο και πιο δύσκολα βρίσκονται άνθρωποι για υιοθεσία αδέσποτων βρε παιδιά εδώ. Δεν ξέρω τι συμβαίνει...\nαπό Kikiriki Την / Το Δευ Νοε 17, 2008 1:39 pm\nΝαι ρε γμτ Λες να τους επηρεάζει η "κρίση "? (Λες και μέχρι τώρα ήμασταν πλούσιοι και ξαφνικά φτωχύναμε ...)\nΔυστυχώς δεν υπήρξε σχεδόν καθόλου ενδιαφέρον... Χθες με πήρε κάποια για να την έχει στον κήπο . Αλλά τώρα είπαμε θέλω κάτι καλύτερο.\nΘα δείξει !\n21 χρήστες είναι συνδεδεμένοι αυτήν την στιγμή:: 0 μέλη, 0 μη ορατοί και 21 επισκέπτες :: 2 μηχανές αναζήτησης\nΤα μέλη μας έχουν δημοσιεύσει συνολικά 847150 θέματα σε 13260 θέματα


1ο Ψηφ. Αρχονταρίκι με τον Αρχιμαδρίτη Ζαχαρία της Ιεράς Μονής Τιμίου Προδρόμου Έσσεξ - ΒΗΜΑ ΟΡΘΟΔΟΞΙΑΣ\nΨηφ. Αρχονταρίκι: Σας ενημερώνουμε ότι η Ιερά Μονή Τιμίου Προδρόμου Έσσεξ Αγγλίας και η Πεμπτουσία διοργανώνουν τo «1ο Ψηφιακό Αρχονταρίκι με τον Αρχιμανδρίτη Ζαχαρία» την Πέμπτη 24 Ιουνίου 2021 και ώρα 18:00.\n1o Ψηφιακό Αρχονταρίκι με τον Σιατίστης Αθανάσιο\n«Λαμβάνετε αυτό το μήνυμα επειδή έχετε στείλει τα στοιχεία σας για την συμμετοχή σας στις διαδικτυακές συνάξεις της Πεμπτουσίας. Εάν εγγραφείτε δηλώνετε ότι έχετε λάβει γνώση των Όρων Χρήσης και συμφωνείτε».\nΕτικέτες: ΨΗΦΙΑΚΟ ΑΡΧΟΝΤΑΡΙΚΙ


Μυστικη Λεσχη Ιουλιετα - Ξενη λογοτεχνια (BKS.0242838)\nΑρχική > Βιβλία > Πεζογραφία > ΜΥΣΤΙΚΗ ΛΕΣΧΗ ΙΟΥΛΙΕΤΑ\nΓΚΡΕΙ ΣΑΣΑ στην κατηγορία ΞΕΝΗ ΛΟΓΟΤΕΧΝΙΑ\nΣυγγραφέας: ΓΚΡΕΙ ΣΑΣΑ\nΕκδοτικός οίκος: ΤΟΥΛΙΠΑ\nΠρώτο. Μην προσβληθείτε από οτιδήποτε διαβάσετε πέρα από εδώ και πέρα.\nΔεύτερο. Αφήστε τις αναστολές σας κατά μέρος.\nΤρίτο και σημαντικότερο. Ό,τι δείτε και ακούσετε στη συνέχεια πρέπει να μείνει μεταξύ μας.\nΗ Κάθριν, φοιτήτρια σε σχολή κινηματογράφου, βιώνει ένα ασυγκράτητο ξύπνημα σεξουαλικότητας και ερωτικού πάθους, κάτι σαν οίστρο που, σιγά σιγά, αρχίζει να ελέγχει τις κινήσεις της. Χωρίς ούτε η ίδια να το καταλάβει, τα βήματά της οδηγούν στην καρδιά μιας μυστικής λέσχης, εκεί όπου οι πιο ισχυροί άνθρωποι του κόσμου συναντιούνται και βυθίζονται στις πιο προσωπικές, τις πιο βαθιές και, συχνά, τις πιο σκοτεινές σεξουαλικές τους φαντασιώσεις. Αυτές οι ακραίες και συναρπαστικές εμπειρίες προσφέρουν στην Κάθριν απολαύσεις πιο έντονες απ' όσο θα μπορούσε να φανταστεί αλλά, την ίδια στιγμή, αυτός ο καινούργιος, ιδιαίτερος τρόπος ζωής απειλεί να της στερήσει όλα όσα αγαπά.\nΑκολουθήστε τη Σάσα Γκρέι σε μια ιλιγγιώδη διαδρομή, στον πυρήνα αυτής της ιδιωτικής, απρόσιτης ερωτικής λέσχης όπου όλα ανεξαιρέτως μπορούν να συμβούν.\nΜΥΣΤΙΚΗ ΛΕΣΧΗ ΙΟΥΛΙΕΤΑ (BKS.0242838)\nΤρίτο και σημαντικότερο. Ό, τι δείτε και ακούσετε στη συνέχεια πρέπει να μείνει μεταξύ μας.\nΜΥΣΤΙΚΗ ΛΕΣΧΗ ΙΟΥΛΙΕΤΑ BKS.0242838 ΓΚΡΕΙ ΣΑΣΑ ΓΚΡΕΙ ΣΑΣΑ ΞΕΝΗ ΛΟΓΟΤΕΧΝΙΑ ΜΥΣΤΙΚΗ ΛΕΣΧΗ ΙΟΥΛΙΕΤΑ


Φεντερίκο Γκαρθία Λόρκα | Μια μεγαλοφυΐα που μετέτρεψε την ταλαιπωρία του σε τέχνη | liberation14\n← Επανεκκίνηση πολιτεύματος\nΑντιτρομοκρατία a la carte →\nPosted on 19/08/2014\tby Liberation\n‘Είναι καιρός η Ισπανία να αντιμετωπίσει τις ευθύνες της απέναντι στην ιστορία της.’\nΔεν υπήρξε δίκη. Ήταν πολύ νέος. Ο θάνατός του ήταν βάναυσος. Το σώμα του δε βρέθηκε ποτέ. Συν το ότι ο Λόρκα υποσχόταν πολλά στη διαμόρφωση και εξέλιξη του ισπανικού πολιτισμού κάνει ακόμα πιο δυσβάσταχτο τον απολογισμό του θανάτου του στους θαυμαστές του. Το παράπονο του ίδιου του Λόρκα; «Έπειτα κατάλαβα ότι είχα δολοφονηθεί. Με έψαξαν σε καφετέριες, νεκροταφεία και εκκλησίες…αλλά δε με βρήκαν. Δε με βρήκαν ποτέ; Όχι. Ποτέ δε με βρήκαν.» (από τον Ποιητή στη Νέα Υόρκη) Προφητικό; Ίσως.Ιούλιος 1936. Η Ισπανία πλήττεται από τον Εμφύλιο Πόλεμο μεταξύ Εθνικιστών και Δημοκρατικών. Φρανσίσκο Φράνκο και Μανουέλ Αθάνια αντίστοιχα διασταυρώνουν τα ξίφη τους. Αυτά τα ξίφη θα βρουν πολλά θύματα. Οι περισσότεροι όμως θα συμφωνήσουν ότι ο θάνατος του Λόρκα έκανε την ίδια την Ισπανία το μεγαλύτερο θύμα όλων.\nΣτα 38 του μόλις χρόνια, ο Λόρκα ήταν ήδη πολυταξιδεμένος και κατασταλαγμένος όσον αφορά τόσο την προσωπική όσο και λογοτεχνική του ταυτότητα. Στο ιστορικό του μετράει πολλές ποιητικές συλλογές, θεατρικά έργα και περιοδείες με τη θεατρική του ομάδα «La Barraca» στις αγροτικές περιοχές της Ισπανίας. Κορυφαίες δημιουργίες του αποτελούν «Το Σπίτι της Μπερνάρντα Άλμπα», «Ο Ματωμένος Γάμος» και η «Γέρμα», τραγωδίες με πυρήνα τους το ανθρώπινο στοιχείο και θέμα τους την κοινωνική καταπίεση πάνω σε αυτό. Οι βασανισμένοι ήρωες του Λόρκα «ανεξήγητα» προσπαθούν να ξεφύγουν από ζωές που δεν επέλεξαν και αγάπες αδιέξοδες. «Ήταν μια ακριβής μεταφορά της θλίψης του, γιατί ήταν μια μεγαλοφυΐα που μετέτρεψε την ταλαιπωρία του σε τέχνη». (Ίαν Γκίμπσον)\nΟ Λόρκα δεν υπήρξε ποτέ ενεργό μέλος της πολιτικής. Παρόλα αυτά, το πάθος του για την ελευθερία ήταν γνωστό. «Εγώ πάντα θα είμαι στο πλευρό αυτών που δεν έχουν τίποτα και στους οποίους δεν επιτρέπεται καν να απολαύσουν ειρηνικά το τίποτα που έχουν». Για τους δεξιούς ήταν ένας κομμουνιστής και εχθρός της Εκκλησίας. Λίγο πριν τον Εμφύλιο συντάσσει και μία προκήρυξη κατά του φασισμού. Λόγοι αρκετοί και ικανοί για να τον καταστήσουν ένοχο στα μάτια της τοπικής φασιστικής οργάνωσης των οπαδών του δικτάτορα Φράνκο. Κάνει το λάθος να κυκλοφορεί ελεύθερα στη Γρανάδα, μέρος που ελέγχουν ακροδεξιοί στασιαστές. Οι φαλαγγίτες αρχίζουν να τον ενοχλούν στο σπίτι του. Ο ποιητής, νιώθοντας πως κινδυνεύει, βρίσκει καταφύγιο στο σπίτι ενός φίλου του και μέλος της τοπικής φασιστικής επιτροπής, πιστεύοντας πως δεν θα υποπτεύονταν αυτή την κρυψώνα. Υπολόγισε λάθος. Παρά τις προσπάθειες του φίλου του, ο Λόρκα συλλαμβάνεται και χωρίς να δικαστεί βασανίζεται και δολοφονείται.\nΓια τους θαυμαστές του Λόρκα, το φασιστικό καθεστώς του Φράνκο (το οποίο προκάλεσε μέχρι και την έως ενός σημείου αποδοκιμασία του Αδόλφου Χίτλερ) δε δίστασε να εκτελέσει ένα διάσημο λογοτέχνη, γνωστής οικογένειας της περιοχής και μέλος της υψηλής κοινωνίας της Ισπανίας. Ο επί 40 χρόνια βιογράφος του όμως, Ίαν Γκίμπσον, υπογραμμίζει πως «η Ισπανία δεν μπορούσε να αποδεχτεί πως ο μεγαλύτερος Ισπανός ποιητής όλων των εποχών ήταν ομοφυλόφιλος. Η ομοφοβία υπήρχε και στα δύο στρατόπεδα του εμφυλίου και ύστερα από αυτόν. Ήταν ένα εθνικό πρόβλημα. Τον Λόρκα τον φθονούσαν για το ταλέντο του, επειδή είχε λεφτά και ήταν επιτυχημένος. Όταν ανέλαβε ο στρατός, η εκτέλεσή του ήταν θέμα χρόνου. Ένας επιτυχημένος, προοδευτικός ομοφυλόφιλος δεν ήταν αποδεκτός στην Ισπανία του Φράνκο». Μάρτυρες της δολοφονίας του λένε πως οι εκτελεστές του καρφίτσωσαν στο πτώμα του ένα σημείωμα που δήλωνε τις πολιτικές του πεποιθήσεις και την ομοφυλοφιλία του.\nΩστόσο, η ομοφυλοφιλία του ως πιθανή αιτία δολοφονίας του άρχισε να εξετάζεται τα τελευταία κυρίως χρόνια και οι σχετικές υποθέσεις είναι λίγο παρακινδυνευμένες. Γεγονός είναι όμως ότι τα ποιήματα του Λόρκα λογοκρίνονταν για να εμφανίζεται ο ίδιος ως «στρέιτ», ακόμα και μετά το ’80, όταν πια η σεξουαλική του ταυτότητα είχε γίνει γνωστή. Αφ’ ενός γιατί κανείς δεν ήθελε να έρθει σε ρήξη με την οικογένειά του, που προσπαθούσε να εξαλείψει αυτό το δεδομένο από τη ζωή και τη δουλειά του, και αφ’ ετέρου γιατί οι περισσότεροι ακαδημαϊκοί φοβούνταν πως οποιαδήποτε νύξη θα τους στερούσε την πρόσβαση στα αρχεία του μεγάλου ποιητή.\nΤο μεγάλο μυστήριο όμως είναι μέχρι και σήμερα το σημείο ταφής του. Οι προσπάθειες να αποκαλυφθεί ο τάφος του Λόρκα παραμένουν άκαρπες. Η ίδια η οικογένεια του ποιητή εμποδίζει τις ανασκαφές για να μην «ξυθούν» παλιές πληγές. Δεν είναι λίγοι όμως αυτοί που ισχυρίζονται ότι εκείνοι που παρέδωσαν τον ποιητή στους φαλαγγίτες προέρχονταν από τη συντηρητική οικογένεια του πατέρα του. Η μοναδική ανασκαφή για τα λείψανα του Λόρκα έγινε το 2009 και ήταν αποτυχημένη. Μέλη της ομάδας αναγκάστηκαν να υπογράψουν συμβόλαιο εχεμύθειας που τους επέβαλαν τα ανίψια του Λόρκα ώστε να μη μάθει κανείς πού έσκαβαν. Από τότε δεν έγινε καμία άλλη προσπάθεια για τον εντοπισμό του τάφου και η τοπική κυβέρνηση δέχθηκε σφοδρές επικρίσεις επειδή χρηματοδότησε την ανασκαφή. «Δεν θέλαμε ο φόνος του να θεωρηθεί ένα έγκλημα πάθους, αλλά να παραμείνει πολιτικό έγκλημα. Ήταν δύσκολο για τον πατέρα μου να αποδεχθεί τη σεξουαλική ταυτότητα του θείου μου», δήλωσε πρόσφατα η Λάουρα Γκαρθία Λόρκα, κόρη του αδερφού του ποιητή.\n«Ο Λόρκα ανήκει στην ανθρωπότητα και όχι στην οικογένειά του.»\nΜόνο πρόσφατα ένας ιστορικός από τη Γρανάδα ισχυρίζεται ότι γνωρίζει πλέον το ακριβές σημείο όπου οι φασίστες έθαψαν τον Λόρκα κι ότι έχει λύσει ένα από τα μεγάλα μυστήρια στην ιστορία της Ισπανίας. Τώρα ζητεί από τις Αρχές και τους απογόνους του ποιητή να άρουν τις επιφυλάξεις τους και να δώσουν άδεια για νέα ανασκαφή καθότι όπως υποστηρίζει «ο Λόρκα ανήκει στην ανθρωπότητα και όχι στην οικογένειά του. Είναι ένα έμβλημα που έδωσε τη ζωή του για την Ισπανία. Είναι μάρτυρας». Ο Μιγκέλ Καμπαγέρο Πέρεθ πέρασε τρία χρόνια κάνοντας φύλλο και φτερό τα αρχεία της αστυνομίας και του στρατού για να φωτίσει τις συνθήκες της εκτέλεσης του Λόρκα.\nΠαρόλα αυτά, ένα είναι σίγουρο. Ο τραγικός και πρόωρος θάνατος του μεγάλου αυτού συγγραφέα και ποιητή, αλλά και το σπουδαίο έργο που άφησε πίσω του, έκαναν το έργο του πολύ γρήγορα γνωστό. Τα ποιήματά του έγιναν σύμβολο αντίστασης στο φασισμό σε ολόκληρη την Ευρώπη. Το έργο του έγινε ιδιαίτερα γνωστό και στην Ελλάδα. Μεταφράστηκε από πολλούς και άξιους συγγραφείς (Γκάτσο, Ελύτη) και μελοποιήθηκε από τους σημαντικότερους συνθέτες (Χατζηδάκη, Θεοδωράκη, Ξαρχάκο). Η ποίηση του Λόρκα δεν έπαψε ποτέ να συγκινεί και να διαβάζεται γιατί είναι μια ποίηση αληθινή. Το έργο του κυκλοφόρησε ελεύθερα στην πατρίδα του το 1975, αφού πέθανε ο Φράνκο. Όπως και να’ χει όμως, ο θάνατός του έριξε μια σκιά στα σύγχρονα ισπανικά γράμματα. Εβδομήντα εφτά χρόνια αργότερα, η σκιά αυτή μοιάζει ακόμη πιο βαριά.\nκείμενο έρευνα | ιωάννα αναστασιάδου


Τζακόπουλος: Η διοίκηση Ζέρβα δεν βελτίωσε την καθημερινότητα\nΤΖΑΚΟΠΟΥΛΟΣ: Η ΔΙΟΙΚΗΣΗ ΖΕΡΒΑ ΔΕΝ ΒΕΛΤΙΩΣΕ ΤΗΝ ΚΑΘΗΜΕΡΙΝΟΤΗΤΑ από Voria.gr article http://mail.voria.gr/article/tzakopoulos-chiroteri-i-kathimerinotita-apo-ekini-tis-1is-septemvri Σε ραδιοφωνική του συνέντευξη ο ανεξάρτητος δημοτικός σύμβουλος του δήμου Θεσσαλονίκης αξιολογεί το έργο της σημερινής διοίκησης. 05.03.2020 22:06\nΤΖΑΚΟΠΟΥΛΟΣ: Η ΔΙΟΙΚΗΣΗ ΖΕΡΒΑ ΔΕΝ ΒΕΛΤΙΩΣΕ ΤΗΝ ΚΑΘΗΜΕΡΙΝΟΤΗΤΑ\n05/03/2020, 22:06 |\nΣε ραδιοφωνική του συνέντευξη ο ανεξάρτητος δημοτικός σύμβουλος του δήμου Θεσσαλονίκης αξιολογεί το έργο της σημερινής διοίκησης.\n«Είτε είσαι στην διοίκηση, είτε στην αντιπολίτευση όταν θέλεις να προσφέρεις μπορείς να προσφέρεις». Με αυτόν τον τρόπο απαντά ο ανεξάρτητος δημοτικός σύμβουλος του δήμου Θεσσαλονίκης και πρόεδρος της ΕΥΑΘ Παγίων Α.Ε., Σάκης Τζακόπουλος μιλώντας στο Radio North 98 στην ερώτηση εάν σκοπεύει να συνεργαστεί μετά την ανεξαρτητοποίησή του με τη διοίκηση του Κωνσταντίνου Ζέρβα.\n«Παραιτήθηκα σε έξι μήνες. Δυο μέρες τον χρόνο δεν δουλεύεις: το χθες και το αύριο. Δουλεύεις όμως το σήμερα γι’ αυτό που είσαι σήμερα. Κανένας δεν ξέρει τι θα κάνει αύριο» είπε μιλώντας για το ενδεχόμενο να δημιουργήσει την δική του πολιτική κίνηση και να τεθεί ο ίδιος επικεφαλής.\nΑναφερόμενος στους λόγους ανεξαρτητοποίησής του από την παράταξη «Θεσσαλονίκη Ταχιάος Υπεύθυνα» ο κ. Τζακόπουλος σημείωσε: «Είμαι ένας δημοτικός σύμβουλος που έχω προσφέρει τις απόψεις μου στην πόλη και αυτό θα συνεχίσω να κάνω. Η παράταξή μας ήταν η πρώτη στις εκλογές της Κυριακής 26ης Μαΐου. Δυστυχώς δεν κατορθώσαμε να κερδίσουμε τις εκλογές με αποτέλεσμα να ξεκινήσει η φυλλοροή. ‘Έφυγαν οι μισοί δημοτικοί σύμβουλοι και από 1η Σεπτεμβρίου δεν οργανωθήκαμε ώστε να μπορέσουμε να ανταποδώσουμε στους ψηφοφόρους μας την εμπιστοσύνη που μας έδειξαν».\nΚαι συνέχισε ο κ. Τζακόπουλος: «Ο δήμος Θεσσαλονίκης είναι ένας ενεργός φορέας δυναμικός. Ένα από τα σημαντικά σημεία λειτουργίας του είναι το δημοτικό συμβούλιο, που είναι το ανώτερο όργανο διοίκησής του ή έτσι έπρεπε να είναι». «Τα προβλήματα είναι πολλά στην Θεσσαλονίκη και θα έπρεπε να αναδεικνύουμε θέματα και όχι απλώς να συμμετέχουμε στο δημοτικό συμβούλιο. Έπρεπε να δίνουμε λύσεις στα προβλήματα» τόνισε.\n«Πέρασαν έξι μήνες και θα έπρεπε να διαμορφώσουμε το πλαίσιο λειτουργίας της παράταξης για να ευαισθητοποιήσουμε και τον κόσμο που μας ψήφισε. Ελπίζω η κίνηση η δική του να είναι το ερέθισμα για να γίνει» υπογράμμισε ο ανεξάρτητος δημοτικός σύμβουλος.\nΑξιολογώντας το μέχρι σήμερα έργο της διοίκησης του δήμου Θεσσαλονίκης, ο κ. Τζακόπουλος σχολίασε: «η καθημερινότητα είναι χειρότερη ή στο επίπεδο της 1ης Σεπτέμβρη» και έκανε λόγο για πολιτική του… facebook.\nΑναφερόμενος στο «μπλόκο» του έργου της πεζοδρόμησης της Αγίας Σοφίας ο κ. Τζακόπουλος είπε ότι ο ίδιος καταψήφισε την ακύρωσή του έργου. «Ήμουν κατά της πεζοδρόμησης της Αγίας Σοφίας αλλά καταψήφισα γιατί δεν μου άρεσε ο τρόπος που ελήφθη η απόφαση μέσα σε μια ημέρα».\nΘΕΣΣΑΛΟΝΙΚΗ: ΜΙΚΡΟΕΝΤΑΣΗ ΜΕ ΠΡΟΣΚΥΝΗΤΕΣ ΕΞΩ ΑΠΟ ΤΟΝ ΑΓΙΟ ΔΗΜΗΤΡΙΟ (VID)


Δελίνα Βασιλειάδη- παρουσίαση | Φιλμ νουάρ\nΗ Δελίνα Βασιλειάδη γεννήθηκε στη Θεσσαλονίκη. Με τη ζωγραφική ασχολήθηκε από πολύ νωρίς κοντά στη ζωγράφο μητέρα της, Λιζέττα Βασιλειάδη (www.lizetavasiliadi.gr), και στα εργαστήρια γνωστών δασκάλων των εικαστικών τεχνών, κυριώς του πρωτοπόρου εικαστικού Στέλιου Μαυρομάτη. Παρακολούθησε μαθήματα ζωγραφικής σε μια πειραματική σχολή Καλών Τεχνών για παιδιά στη Θεσσαλονίκη και συμμετείχε στις τηλεοπτικές εκπομπές της Κρατικής Τηλεόρασης «Μικροί Ζωγράφοι».\n“Ένα ρυθμό που, ακριβώς για τα έργα της Δελίνας, τεκμηριώνει τον ορισμό που έδωσε ο Πλάτων για την τέχνη: Ότι, δηλαδή, για να είναι αυθεντική πρέπει να εκφράζει μιαν Ιδέα και να μην αποτελεί μια μίμηση. Καθώς, λοιπόν, η Ιδέα της υπέρτατης ενέργειας είναι εκείνη που, κατεξοχήν, εκφράζεται στις ζωγραφικές συνθέσεις της άξιας δημιουργού, επαληθεύεται ο έντονα προσωπικός χαρακτήρας της εικαστικής της γραφής. Γραφή που μας υποβάλλει ψυχικές και όχι μοναχά οπτικές εμπειρίες.”\nΣπούδασε Χρηματοοικονομικά, Οικονομικά και Λογιστική στο Πανεπιστήμιο Μακεδονία, όπου κατόρθωσε να πάρει υποτροφίες (Ι.Κ.Υ., Ο.Τ.Ε. κα) σε όλα τα έτη των σπουδών της και τελικά πρώτευσε, ορκίζοντας η ίδια το έτος της. Παράλληλα, σπούδασε συγγραφή κινηματογραφικού σεναρίου και θεατρικού έργου, υποκριτική και σκηνοθεσία θεάτρου και κινηματογράφου (New York Film Academy, Παράθλαση), ενώ παρακολούθησε πολλά σεμινάρια και master classes για τον κινηματογράφο και το θέατρο τόσο στην Ελλάδα όσο και στο εξωτερικό (με τους –ενδεικτικά- Darden, Stone, Dafoe, Malcovic, Cuaron, Βούλγαρη, Strathairn, Cooper, Glover κα). Η Δελίνα έχει σκηνοθετήσει πειραματικές παραστάσεις, έχει πρωταγωνιστήσει σε video art projects, σε ντοκιμαντέρ για την προβολή της Ελλάδας στο εξωτερικό, σε θεατρικές παραστάσεις, καθώς και σε ταινίες μικρού μήκους με Έλληνες και ξένους σκηνοθέτες. Η ταινία «Θέρεμιν» όπου ερμήνευσε τον πρωταγωνιστικό ρόλο παρουσιάστηκε στο Φεστιβάλ των Κανών. Για χρόνια συνεργαζόταν με διάφορα blogs και με την εβδομαδιαία free press εφημερίδα Εξώστης γράφοντας άρθρα και κριτικές για το θέατρο. Τον τελευταίο καιρό συνεργάζεται με την free press εφημερίδα φιλμ νουάρ κρατώντας όχι μόνο τη θεατρική στήλη με θεατρικές κριτικές, αλλά πλέον γράφει και τα εικαστικά. Με το Κρατικό Θέατρο Βορείου Ελλάδος έχει συνεργαστεί ως Βοηθός Σκηνοθέτις στην παιδική παράσταση «Οι τρεις σωματοφύλακες» του Al. Dumas (πατέρα), στο έργο του Th. Wilder «Η μικρή μας πόλη», στον «Γλάρο» του Άντον Τσέχωφ, όλα σε σκηνοθεσία του τότε καλλιτεχνικού διευθυντή του Κ.Θ.Β.Ε., Βούρου Γιάννη, και στη Rock Opera Alexander the Great σε σκηνοθεσία των Αθυρίδη-Βούρου. Το 2014 σκηνοθέτησε και επεξεργάστηκε δραματουργικά στο Φορουμ Σύγχρονης Δραματουργίας (Κ.Θ.Β.Ε.) στο Βασιλικό Θέατρο το μονόλογο «ΤΟ ΚΤΙΡΙΟ» της Π. Φυλακτάκη (ερμηνεία Γιάννης Βούρος).\nΗ Δελίνα από δέκα οκτώ χρονών ξεκίνησε να εργάζεται στον Χρηματοπιστωτικό Tομέα κατέχοντας υπεύθυνη θέση σε μεγάλη χρηματιστηριακή εταιρεία με έδρα την Αθήνα, έχει επιμεληθεί καλλιτεχνικά θεατρικά προγράμματα και εκθέσεις ζωγραφικής, έχει πραγματοποιήσει πολλές ατομικές εκθέσεις στην Ελλάδα και το εξωτερικό, έχει συμμετάσχει σε πολλές ομαδικές εκθέσεις ζωγραφικής (ενδεικτικά αναφέρεται η έκθεση Μικρές Ζωγραφιές στη γκαλερί Ειρμός στη Θεσσαλονίκη όπου η Δελίνα παρουσίασε τη δουλειά της με την dream team της ελληνικής Τέχνης, καθώς στην έκθεση συμμετείχαν οι Χατζηκυριάκος-Γκίκας, Τσόκλης, Τσαρούχης, Μυταράς, Βασιλειάδη, Φασιανός, Πεντζίκης, Σταθόπουλος, Τζοβανάκης, Μαβίδης, Σπεράντζας, Βενετούλιας, Βούρος, Γεωργίου, Ζήσιος, Ζογκλοπίτης, Λούστας, Μαυροΐδης, Ντιός, Πατρικαλάκης, Πάλλης, Παπασπύρος, Σαχίνης) και εικονογράφησε το παραμύθι «ο φιλάργυρος» για το βιβλίο «Παραμυθάδες και Ζωγράφοι» της Βίας Ρένου Αποστολίδη (εκδόσεις ΤΑ ΝΕΑ ΕΛΛΗΝΙΚΑ). Βρίσκει ακόμα το χρόνο να ασχοληθεί και με το γράψιμο. Το 2005 απέσπασε έπαινο και τιμητική διάκριση στον Β’ Πανελλήνιο Λογοτεχνικό Διαγωνισμό Ποίησης της Εταιρείας Τεχνών και Γραμμάτων Πειραιά. Το 2011 της απονεμήθηκε τιμητικά το Bachelor of Arts in Fine Arts in Painting από την International Arts Academy. Πολλοί πίνακές της συμπεριλαμβάνονται σε ελληνικά και αμερικανικά βιβλία τέχνης, ενώ έργα της βρίσκονται σε συλλογές στην Ευρώπη και την Αμερική. Το 2014 επιλέχθηκε να εκθέσει τη δουλειά της υπό την αιγίδα της Ελληνικής Πρεσβείας του Λουξεμβούργου στο πλαίσιο της Ελληνικής Προεδρίας του Συμβουλίου της Ευρωπαϊκής Ένωσης στην Ευρωπαϊκή Επιτροπή στο Λουξεμβούργο, ενώ το δεύτερο εξάμηνο του ιδίου έτους επιλέχθηκε και παρουσίασε τη δουλειά της στην Ευρωπαϊκή Επιτροπή στις Βρυξέλλες. Η πιο πρόσφατη έκθεσή της πραγματοποιήθηκε το 2015 στη Γκαλερί Τέχνης Λόλα Νικολάου στη Θεσσαλονίκη με τίτλο Δράσις Αντίδρασις.\nΑυτή την περίοδο ετοιμάζει τη νέα της δουλειά ΤΟ ΚΟΚΚΙΝΟ που θα εκτεθεί στη Γκαλερί Τέχνης Λόλα Νικολάου τον Νοέμβριο 2016.\n«Το ενδιαφέρον και την αγάπη μου για τη ζωγραφική και την Τέχνη τα οφείλω κυρίως στη μητέρα μου, Λιζέττα Βασιλειάδη, η οποία είναι ζωγράφος. Το να τη βλέπω να δουλεύει, να «χείρίζεται» το πινέλο, το χρώμα, τον καμβά, τα υλικά της… και να πειραματίζομαι, να μαθαίνω κι εγώ δίπλα της, είναι από τις πρώτες και πιο αγαπημένες μου αναμνήσεις. Θα μπορούσα να πω πως έμαθα να ζωγραφίζω προτού μάθω να γράφω. Από μικρή έμαθα να χρησιμοποιώ όλα τα υλικά, λάδι, ακρυλικά, τέμπερες, πλαστικά, βερνίκια. Ωστόσο, έπειτα από πειραματισμούς χρόνων, κατέληξα σε μια δική μου τεχνική, όπου όλα τα υλικά συνδυάζονται με μια δική μου ιδιαίτερη μέθοδο. Το πιο σημαντικό όμως, είναι ο τρόπος με τον οποίο το υλικό, μετατρέπεται, μεταμορφώνεται σε ζωή. Κι αυτό επιτυγχάνεται μονάχα αν τολμήσεις και βάλεις την ψυχή σου στα μείγματα. Αν εκτεθείς. Αν ακυρώσεις την πανοπλία σου και αφεθείς ολοκληρωτικά ελεύθερος. Και εκτεθημένος. Τότε και μόνο τότε το χρώμα θα πάψει να είναι μπογιά και θα γίνει ζωή. Το χρώμα άλλωστε είναι ένα από τα πιο σημαντικά στοιχεία της δουλειάς μου. Μέσω της γλώσσας και των δυνατοτήτων του χρώματος απελευθερώνομαι, ξεπερνώ τα όρια μου, αιωρούμαι έξω και πέρα από τη λογική. Στο έργο μου εμπεριέχεται και το στοιχείο του τυχαίου. Το χρησιμοποιώ συνειδητά. Το επιδιώκω. Το αποτέλεσμα της δουλειάς μου οφείλεται άλλωστε σε κάποιο βαθμό και σε μια συσσώρευση τυχαίων συμβάντων. Η πάστα, για παράδειγμα, είναι τόσο εύπλαστη που ποτέ δεν γνωρίζεις εκ των προτέρων πως θα συμπεριφερθεί. Έχει μια δική της δυναμική. Πολλές φορές συμπεριφέρεται και δημιουργεί μόνη της αποτελέσματα πολύ καλύτερα απ’ όσο εγώ θα μπορούσα να την οδηγήσω και να την αναγκάσω κατά κάποιο τρόπο να κάνει. Αυτό είναι το τυχαίο; Ίσως ναι, ίσως όμως και όχι. Υπάρχει, αυτό αποτελεί βεβαιότητα, μια επιλεκτική διαδικασία με την οποία κρατάς τελικά από το τυχαίο μόνο ένα μέρος. Αυτό που επιθυμείς, αυτό που σε εκφράζει και εκφράζει ταυτόχρονα όλα όσα θέλεις να πεις. Το μήνυμα.\nΠροσπαθούσα κι ακόμα προσπαθώ ν’ ανακαλύψω τον εαυτό μου. Επιθυμία μου ήταν ανέκαθεν ν’ αποκτήσω ελευθερία, ό,τι κι αν σημαίνει ή συνεπάγεται αυτό. Επέλεξα να εκφραστώ μέσα από την Τέχνη, μέσα από τη ζωγραφική. Η γλώσσα της μου ταιριάζει. Η δουλειά μου ξεκινά απ’ τον άνθρωπο. Είναι η αντανάκλαση της ψυχής στο νερό, στα σύννεφα, στα φθινοπωρινά φύλλα, στις μνήμες παλαιότερων εποχών… Όταν με ρωτούν από που εμπνέομαι ή τι σκέφτομαι όταν ζωγραφίζω, απαντώ πως ό,τι βλέπω, ό,τι βιώνω, ό,τι ακούω , ό,τι έχω ζήσει είναι τα ερεθίσματά μου. Οι ήχοι, οι εικόνες, η φύση, η θάλασσα, ο κόσμος που μας περιβάλλει, οι σκέψεις… όλα αυτά ζυμώνονται μέσα μου και κάποια στιγμή εμφανίζονται ξαφνικά στον καμβά! Τα θέματά μου προκύπτουν από οτιδήποτε με συναρπάζει και με κινητοποιεί, από ό,τι θαυμάζω και κατά συνέπεια με παρακινεί, με ωθεί, με αναγκάζει κατά κάποιον τρόπο να δουλέψω ακόμα πιο πολύ, ακόμα πιο έντονα. Δε μ’ ενδιαφέρει το αντικείμενο αυτό καθ’ εαυτό, μα η σημασία του. Δε με ενδιαφέρει η ακριβής, λεπτομερειακή απεικόνιση, αλλά η εσωτερική αλήθεια. Αυτός τουλάχιστον είναι ο στόχος και όλη η δημιουργική μου προσπάθεια κινείται προς αυτή την κατεύθυνση. Για αυτό το λόγο όταν ζωγραφίζω δεν επιδιώκω να πλησιάσω δημιουργικά το αντικείμενο, αλλά σκοπός μου είναι να το τιθασεύσω και να το ερμηνεύσω, να καταδείξω την επίδραση που έχει ή είχε επάνω μου. Δε μ’ ενδιαφέρει η εικονογράφηση, η περιγραφή μιας εικόνας που βρίσκεται μπροστά μου. Έχω στρέψει το ενδιαφέρον και την προσοχή μου στο να την επινοήσω, και όχι να την πλησιάσω. Αυτό με γοητεύει. Πολύ συχνά αισθάνομαι την ανάγκη να ζωγραφίσω συγκεκριμένα αντικείμενα αλλά μέσω ενός φίλτρου, της αφαίρεσης, ώστε να αποφύγω εντελώς την εικονογράφηση και να αιωρηθώ στη σφαίρα του παράλογου. Ο λόγος για τον οποίο επιλέγω να χρησιμοποιήσω το παράλογο και το μη σχηματικό, το αφηρημένο, το ανεικονικό στη δουλειά μου είναι επειδή με αυτόν τον τρόπο μόνο πιστεύω πως επιτυγχάνεται και προσδίδεται στην εικόνα μια απίστευτη δύναμη, την οποία η εικονογράφηση αδυνατεί να φτάσει και να αγγίξει. Άλλωστε, η ομορφιά, η δύναμη, η αλήθεια βρίσκονται πέρα από την επιφάνεια. Το αντικείμενο, μια εικόνα συγκεκριμένη, στη δουλειά μου μετασχηματίζεται, μεταμορφώνεται ριζικά, ώστε τελικά να αποκαλυφθεί ο πραγματικός χαρακτήρας, το ωραίο, το αγνό, το αγαθό. Αναζητώ την αλήθεια. Την αλήθεια της εξωτερικής πραγματικότητας όπως αυτή καθρεφτίζεται μέσα μου.\nΔε φοβάμαι τις ιδέες και δε μ’ ενοχλεί ο πειραματισμός που η τέχνη απαιτεί. Βάση κάθε δημιουργίας άλλωστε είναι η άρνηση, η αμφισβήτηση, η σκέψη.\nΒρίσκομαι σ’ έναν λαβύρινθο. Ψάχνω και ψάχνομαι. Δε γνωρίζω το που θα με οδηγήσει όλο αυτό, μα αυτό είναι που με γοητεύει. Εξερευνώ την ψυχή μου. Με κάθε πινελιά δίνω κι ένα κομμάτι του εαυτού μου. Η τέχνη με ωθεί στα άκρα και με μεταμορφώνει. Κάθε στιγμή. Προσπαθώ να βελτιώσω τον εαυτό μου μέσα από την Τέχνη, μέσα από τη ζωγραφική. Να γίνω καλύτερος άνθρωπος. Σκοπός μου είναι να εκφραστώ μέσα από τη δουλειά μου, που λατρεύω και χωρίς αυτή δε θα μπορούσα να ζήσω. Η γλώσσα της ζωγραφικής μου αρέσει, μου ταιριάζει. Γνωρίζω πως ο δρόμος που επέλεξα -ή με επέλεξε- είναι πολύ δύσκολος και απαιτεί πλήρη αφοσίωση. Ακόμα και πολλές θυσίες. Ωστόσο, για εμένα δεν υπάρχει «θυσία». Άλλωστε, αυτές οι δυσκολίες είναι που με γοητεύουν. Κάνω αυτό που θέλω. Βαδίζω σ’ αυτόν το λαβύρινθο! Εγώ επιλέγω να ζω μ’ αυτόν τον τρόπο. Κι αν ακόμα θεωρήσουμε πως κάτι «χάνω», το κάνω πλήρως συνειδητά. Το επιλέγω προκειμένου να αποκτήσω ή να πετύχω ή να κάνω κάτι καλύτερο, κάτι μεγαλύτερο, κάτι που με εκφράζει περισσότερο, κάτι που το θέλω πιο πολύ. Δε γνωρίζω που θα με οδηγήσει αυτό το ταξίδι, μα εμένα η ίδια η αναζήτηση μου αρκεί και με κάνει ευτυχισμένη.\nΤο πραγματικό έργο προκύπτει μόνο από τη δουλειά και μόνο μέσα από τη δουλειά. Όσο δουλεύεις τόσο προκύπτουν νέες ιδέες, τόσο μεγαλώνει η διάθεση και η ανάγκη για δημιουργία. Οι προθέσεις, οι φανταστικές εικόνες, όλα αυτά έχουν μεν μεγάλη αξία και παίζουν πολύ σημαντικό ρόλο, αλλά τελικά οι δυνατότητες και η δύναμη του θέματος, της σκέψης, της εικόνας φαίνονται μόνο κατά τη διάρκεια της δουλειάς… το αποτέλεσμα υπάρχει μόνο στο τελάρο. Και για αυτόν ακριβώς το λόγο ο τρόπος της δουλειάς μου είναι άρρηκτα συνδεδεμένος με το τι συμβαίνει πάνω σ’ αυτό το τελάρο. Για αυτό το λόγο εξαιρετικά σημαντικό στοιχείο της δουλειάς μου είναι αυτή η παράξενη αίσθηση που υπάρχει μέσα στην ψυχή σου την ώρα που δουλεύεις και πασχίζεις να πετύχεις… κάτι… Εκείνη την ώρα όπου παλεύεις κυριολεκτικά με το έργο – και με τον εαυτό σου – αντιλαμβάνεσαι μέσα σου, χέρι χέρι με την αμφιβολία, ή και το φόβο ακόμα, κάτι να σε καθοδηγεί. Δε γνωρίζεις περί τίνος πρόκειται αλλά αρκείσαι στο να αφεθείς να σε παρασύρει. Και τελικά να σε οδηγήσει να αποφασίσεις τι θα κρατήσεις και τι όχι, με ποιον τρόπο θα κινήσεις το πινέλο σου, πως θα απλώσεις το χρώμα και την πάστα στο μουσαμά. Δε γνωρίζω αν αυτό είναι η έμπνευση. Έχω μάθει να δουλεύω σκληρά, να αναμετριέμαι με το τελάρο, τη μπογιά, τις εικόνες και τις σκέψεις και να προσπαθώ να δημιουργήσω κάτι που να με εκφράζει. Έχω μάθει και έχω επιλέξει να είμαι εργάτης της Τέχνης. Ελπίζω όμως πως ό,τι κι αν είναιαυτό που εννοεί ο κόσμος με τον όρο «έμπνευση», κάποια φορά την ώρα που δουλεύω να με αγγίξει και να με οδηγήσει… κάπου μακριά… κάπου αλλού… Ελπίζω πως ίσως κάποια στιγμή θα μπορέσω να δαμάσω την «έμπνευση» και θα κατορθώσω να πλησιάσω λίγο περισσότερο αυτό που νιώθω και πιστεύω ότι υπάρχει, το βαθύτερο νόημα. Και τελικά αυτό να αποτυπωθεί στον καμβά μου.\nΦιλοσοφία μου η απλότητα, η εντιμότητα, η απόκτηση ευαισθησίας και αγάπης για τον άνθρωπο, η γενναιοδωρία, το να φοβάσαι μα να προχωράς, να είσαι ειλικρινής μ’ αυτό που είσαι, με ό,τι νιώθεις και με ό,τι επιθυμείς να πεις…\nΕπιθυμία μου είναι ο θεατής να βρίσκει κάτι δικό του, κάτι από τον εαυτό του μέσα στις εικόνες μου, να γίνεται, δηλαδή ο πίνακας το ερέθισμα για να μπει ο θεατής στη διαδικασία της σκέψης και της προσωπικής αναζήτησης ανατρέχοντας στα βιώματα της δικής του ζωής και της δικής του πραγματικότητας. Δε θέλω σε καμία περίπτωση να υποδείξω στο θεατή ενός έργου μου τι «πρέπει» να δει , να σκεφτεί ή να πιστέψει. Και γι’ αυτό ακριβώς το λόγο όταν με ρωτούν «τι δείχνει, τι συμβολίζει αυτός ο πίνακας» δεν απαντώ. Αφήνω τον καθένα να σκεφτεί και να αποφασίσει μόνος του. Πάντα όμως, τελικά, το ζητούμενο, είναι η δουλειά μου να προκαλεί συναισθήματα.»\nPrevious Από τις ΡΙΖΕΣ έως τα ΑΝΘΗ του καλού… ΘΑΝΟΣ ΑΝΕΣΤΟΠΟΥΛΟΣ\nNext Τσεκούρι από Κόκκαλο-Bone Tomahawk


Οι σοκαριστικές προβλέψεις του Κώστα Λεφάκη για το 2016 (video) - Γλυφάδα Metropolitans\nΟ συμπαθής αστρολόγος ήταν καλεσμένος την Τετάρτη το βράδυ στο «The 2night Show» του Γρηγόρη Αρναούτογλου, όπου ακούσαμε τις προβλέψεις του για το το 2016, το οποίο μόλις υποδεχθήκαμε. Μεταξύ άλλων τόνισε, ότι θα είναι πιθανόν η αρχή του Αρμαγεδώνα και ότι το 2018… θα έρθει η ανάκαμψη.\n«Είναι δύσκολη χρονιά. Τα πρόσωπα και τα όντα που μπόρεσαν να προσαρμοστούν στις αλλαγές και στις μεγάλες δυσκολίες προχώρησαν. Αυτοί που δεν προσαρμόστηκαν, έμειναν πίσω, έφυγαν…\nΕίναι μια χρονιά που θα έλεγα ότι είναι η αρχή του Αρμαγεδώνα. Είναι μια χρονιά μεγάλου πολέμου. Πιστεύω ότι θα γίνει το “έλα να δεις” στη Μέση Ανατολή, την Άνοιξη. Κι εδώ στη δική μας χώρα έχουμε τέσσερα μεγάλα προβλήματα: το χρέος, το μεταναστευτικό, την προβληματική διοίκηση και το γεγονός ότι σαν χώρα που είμαστε σε συνεχή υποτέλεια, είμαστε υποχρεωμένοι να αλλάξουμε πάλι σύνθεση και κατάσταση, δηλαδή καινούρια κυβερνητικά σχήματα με τον κ. Τσίπρα πρωθυπουργό ή με την δική του ανοχή, θα κυριαρχήσουν μέσα στο 2016.\nΤο χρέος και το μεταναστευτικό είναι τα 2 μεγάλα προβλήματα του 2016 και το ότι οι νόμοι δεν θα μπορέσουν να εφαρμοστούν όπως τους υπαγορεύουν οι επικυρίαρχοι, όσον αφορά στην οικονομία και ό,τι συνεπάγεται αυτή.\nΕίναι ένα μεταβατικό πέρασμα. Το 2016 είναι η στιγμή που όλοι θα δώσουμε τις πραγματικές εξετάσεις αντοχής. Το 2017, θα έχουμε μια κάποια ισορροπία. Το 2018 αρχίζει η ανάκαμψη στην Ελλάδα, όχι όμως στον κόσμο, διότι μέχρι το 2019, γίνεται η καινούρια Γιάλτα. Για να είμαι ειλικρινής πρέπει να υπολογίσουμε μέχρι το ’21 -’22 από εκεί και πέρα μπαίνουμε σε μια ισορροπία καταστάσεων. Οι παίκτες που φαίνονται οι κυρίαρχοι είναι οι Η.Π.Α. η Ρωσία και η Κίνα. Η Ευρώπη θα βγει πολύ πληγωμένη στο τέλος αυτής της δεκαετίας», τόνισε ο γνωστός σε όλους Κώστας Λεφάκης.\nΔείτε τον ίδιο τις προβλέψεις του στο ακόλουθο βίντεο του zappit:


Ζερδεβάς: «Στόχος μας το μετάλλιο» - Πολο - gavros.gr\nΖερδεβάς: «Στόχος μας το μετάλλιο»\nΤετάρτη, 22 Ιουνίου 2022 - 18:53\nΙσόπαλη 8-8 με την Κροατία αναδείχθηκε την Τρίτη (21/6) η ανανεωμένη Εθνική μας ομάδα πόλο Ανδρών, στην πρεμιέρα της στο 19ο Παγκόσμιο πρωτάθλημα, στο Ντέμπρετσεν. Ο Μάνος Ζερδεβάς κλήθηκε να σχολιάσει την εμφάνιση των «γαλανόλευκων», με τον διεθνή τερματοφύλακα του Ολυμπιακού να αναφέρει αρχικά: «Σίγουρα δεν είναι κακό το αποτέλεσμα, αλλά δεν είναι και αυτό που θέλαμε. Δείξαμε ότι το θέλαμε πιο πολύ, κάναμε κάποια λάθη στο δεύτερο μισό που μας στοίχησαν τη νίκη. Κρατάμε την ενέργεια και το πάθος και προχωράμε, γιατί η διοργάνωση έχει πολύ δρόμο ακόμα».\nΓια το τι είπε με τον συμπαίκτη του στον Ολυμπιακό, Μπίγιατς: «Είναι πολύ ωραίο να παίζει με τους συμπαίκτες σου αντίπαλος και είναι πολύ ωραίο το κλίμα. Δεν είπαμε κάτι συγκεκριμένο, όταν είσαι αντίπαλος δεν υπάρχουν γέλια, μέσα στο νερό είμαστε εχθροί, έξω από το νερό αγκαλιαστήκαμε και προχωράμε».\nΓια τα επόμενα δύο ματς με Γερμανία και Ιαπωνία: «Σίγουρα, δεν είναι εύκολα τα επόμενα δύο παιχνίδια, πρέπει να μπούμε αντίστοιχα συγκεντρωμένοι. Δεν νομίζω ότι θα υπάρξει εύκολο παιχνίδι στην διοργάνωση και πρέπει κάθε φορά να μπαίνουμε στο νερό και να διεκδικούμε αυτό που μας αρμόζει».\nΓια τον στόχο της Ελλάδας: «Ερχόμενοι εδώ ως ασημένιοι Ολυμπιονίκες, δεν μπορούμε να έχουμε χαμηλότερους στόχους από το μετάλλιο. Σίγουρα, το ότι πήραμε το ασημένιο στο Τόκιο είναι σπουδαίο, αλλά είναι ήδη στο παρελθόν, κοιτάμε την συνέχεια και ελπίζω να τα καταφέρουμε».\n«Ερυθρόλευκα» τα εννιά από τα 10 γκολ της Εθνικής!\nΣπουδαία εμφάνιση από τις «γαλανόλευκες», ισοπαλία (10-10) με την Ισπανία στο Παγκόσμιο πρωτάθλημα.\nΣταματοπούλου: «Η νίκη έρχεται με την άμυνα»\nΣτην άμυνα της Εθνικής μας στάθηκε η τερματοφύλακας του Ολυμπιακού, στο ματς με την Ισπανία.\nΒλάχος: «Μπορούσαμε τη νίκη, πάμε για την πρωτιά»\nΗ δήλωση του προπονητή της Εθνικής...\nΔείτε τι έγινε στο Ελλάδα-Κροατία! (video)


Εκτύπωση\t| Email\t| Εμφανίσεις: 3615\nΟ άνθρωπος σηκώνεται όπως μπορεί και προσπαθεί να ηρεμήσει το ζώο, χαϊδεύοντας του το λαιμό και μιλώντας του απαλά στο αφτί. Μετά, κοιτάζεται. Έχει λερωθεί απ’ την κορφή ως τα νύχια. Λάσπη, βούρκος και σάπια φύλλα έχουν κολλήσει στα ρούχα, στα χέρια του και βρομάει ολόκληρος.\n- Τι κάνεις εδώ, άθλιε ζητιάνε; Πώς τολμάς να χτυπάς αυτήν την πόρτα;\n- Ήρθα... για το δείπνο, απαντάει ο ιερωμένος.\n- Ντροπή σου! του λέει ο υπηρέτης. Αποφάγια θα έχει αύριο το πρωί - αν μείνει τίποτα, που αμφιβάλλω - και μπορείς να τα ζητήσεις από την πόρτα υπηρεσίας. Κατάλαβες;\n- Εσείς δεν με καταλάβατε, προσπαθεί να εξηγήσει ο επισκέπτης. Εγώ, δεν έχω έρθει για τα αποφάγια...\n- Ααα! αστειεύεται τώρα ο υπηρέτης. Φαντάζομαι ότι θα θέλεις να καθίσεις στο τραπέζι των επισήμων;\n- Να, ξέρετε...\n- Τίποτα σοβαρό, κύριε. Απλώς, αυτός ο ζητιάνος θέλει να του δώσουμε τα αποφάγια πριν σερβίρουμε το φαγητό. Του είπα να φύγει, αλλά επιμένει στο αίτημα του.\n- Να φύγει αμέσως. Κοίτα πώς έκανε την είσοδο. Φρίκη. Αμέσως τώρα! Κάλεσε τη φρουρά και αν δεν φύγει λύστε τα σκυλιά!\n- Εξοχότατε, του λέει, μόλις σκεφτόμουν ότι δεν θα ερχόσαστε τελικά. Μπορούμε να περάσουμε; Οι άλλοι μας περιμένουν...\n- Φυσικά, λέει ο νεοφερμένος.\n- Δοκίμασε το φαγητό, καλό μου. Κοίτα τι ωραίο βραστό. Κοίτα αυτήν την πατατούλα και το κρεατάκι. Φάε, αγάπη μου...\n- Συμβαίνει κάτι, εξοχότατε;\n- Αν συμβαίνει; λέει ο ιερωμένος. Όχι. Τίποτα δε συμβαίνει. Αυτό το φαγητό, όμως, δεν ήταν για μένα. Είναι ολοφάνερο ότι καλεσμένος ήταν ο μανδύας μου. Όταν ήρθα χωρίς αυτόν πριν από λίγο, με έδιωξαν με τις κλοτσιές.\nΔυστυχώς, πολλοί είναι εκείνοι που εστιάζουν στην επιφάνεια, στο εξωτερικό περίβλημα και χάνουν την ουσία. Ποια είναι αυτή; Ότι όλοι οι άνθρωποι έχουν αξία. Πίσω από τα ρούχα, τους τίτλους, την καταγωγή κρύβονται ψυχές. Κι αυτές είναι που έχουν σημασία. Είναι σημαντικό να μάθουμε να μη μένουμε στην επιφάνεια και να βλέπουμε την ουσία των πραγμάτων. Ένα μεγάλο μέρος της παιδείας θα πρέπει να επικεντρωθεί σε αυτό ακριβώς. Στο να αναγνωρίζουμε την αξία του κάθε ανθρώπου, ανεξάρτητα από την προέλευσή του ή τις σωματικές του ικανότητες, το χρώμα του, την κοινωνική του στάθμη.\nΧόρχε Μπουκάι, «Ο Δρόμος της Πνευματικότητας», Εκδόσεις OPERA


Ξεχάσατε ότι ο Πατέρας έχει και έλεος, έχει και οργή; (ΑΕΘΖ Message)\nΞεχάσατε ότι ο Πατέρας έχει και έλεος, έχει και οργή;\nΤην Ειρήνη Μου σου δίνω, αγαπημένη Μου κόρη. Όλα τα σχέδια Μου για εσένα θα πραγματοποιηθούν.\nΜεγάλα κακά γίνονται, τελετές όπου θυσιάζουν παιδιά, και όλα αυτά γίνονται πάντα στο όνομα της ειρήνης και της προόδου. Φόνοι, απάτες, διαφθορά, αναταραχές και ψευδορκίες, δίνουν µια ορατή εικόνα για το πώς κατάντησε αυτή η γενεά.\nΗ οργή του Πατέρα Μου δεν µπορεί πια να συγκρατηθεί. Πλησιάζει ο θάνατος της γης και ό,τι έσπειρε αυτή η γενεά, αυτό και θα θερίσει. Θα ξεσπάσει µια φωτιά, σφοδρότερη από ό,τι έχει δει ανθρώπου µάτι και τα στοιχεία της γης θα λιώσουν, κατακαίγοντας τη φύση, τους ανθρώπους, τα ζώα, τα πάντα!\nΚόρη Μου, είναι αναπόφευκτη αυτή η φωτιά, η Καρδιά Μου θρηνεί γεµάτη θλίψη, αλλά είναι ο µόνος τρόπος σωτηρίας που απέμεινε τώρα! Υποφέρω ακατάπαυστα, τρυπηµένος από τα αγκάθια που φυλακίστηκαν στο Σώµα Μου. Οι άγγελοί Μου θρηνούν κρύβοντας το πρόσωπό τους µε τα χέρια τους, για να µη δούνε τον αφανισµό τούτης της γενεάς, όταν ο Πατέρας Μου θα φωνάξει: «Αρκετά!» Γι’ αυτό λοιπόν, µη λέτε: «Αχχ, µα η ευσπλαχνία του Κυρίου είναι μεγάλη, θα µας συγχωρήσει.» Ξεχάσατε ότι ο Πατέρας έχει και έλεος, έχει και οργή; Αυτό που χρειάζομαι κυρίως είναι συμφιλίωση, μια ειλικρινή μετάνοια, απ’ όλες τις Εκκλησίες. Μια σύναξη στο Όνοµά Μου, θα Με δοξάσει.\nΑς ενωθεί ο Οίκος Μου, Βασούλα! Έχοντας Εμένα στο πλευρό σου δεν πρέπει να φοβάσαι! Οµόρφυνε τον Οίκο Μου και ζωογόνησέ τον, οδηγώντας τον στην ενότητα! Συνέχισε το δρόµο που χάραξα για εσένα, µείνε σταθερή στο δρόµο της ενότητας και σε όσα σου έχω αναθέσει.\nΠες στους ποιµένες Μου στις συνάξεις αυτές, να βρούνε τη χαρά τους σε Εμένα και πουθενά αλλού. Τα μάτια σας να είναι στραμμένα σε Εμένα. Μην στραφείτε δεξιά ή αριστερά. Κρατήστε τα πόδια σας πάνω στα αιματοβαμμένα Αχνάρια Μου, εσείς που είστε ιερείς Μου, κι εσείς που είστε συνεργάτες Μου σ’ αυτό το Έργο. Θα σας φέρω πίσω στο Σπίτι, χέρι µε χέρι σαν δυο καλοί φίλοι, μαζί θα βαδίσουµε πάνω σε ζαφείρια, στην ένδοξη Βασιλεία Μου, θριαµβευτικά μέσα στις Αυλές Μου. Σε εσάς απευθύνοµαι τώρα, δικοί Μου, φίλοι Μου, σε εσάς που οι καρδιές σας συγκινήθηκαν από τη Φωνή Μου και το εκλεκτό Μου Θέμα και συµµετείχατε στο Ποίηµα Μου της Αγάπης, της Ενότητας και της Συµφιλίωσης. Σας βεβαιώνω πως ο Πατέρας Μου σας έχει ευλογήσει. Με μεγαλοπρέπεια και με λαμπρότητα θα ανεβείτε στους ουρανούς µαζί Μου, µέχρι το Θρόνο Μου. Κι Εγώ, µε το Βασιλικό Μου Σκήπτρο, θα σας οδηγήσω στα διαµερίσµατά σας στην Πόλη Μου, στην Βασιλεία Μου. Σας κάλεσα και σας φύλαξα, δεν σας άφησα ποτέ από τα Μάτια Μου...\nΟ µαθητής Μου, ο Ιωάννης, ήταν λυχνάρι αναµµένο που φώτιζε. Γίνετε ο Ιωάννης Μου, μείνετε αναµµένοι και φωτίστε τούτο τον σκοτεινό κόσµο και µην περιμένετε αποδοχή από τους ανθρώπους, αυτό δεν πρέπει να σηµαίνει τίποτε για εσάς όπως δεν σηµαίνει τίποτε και για Εμένα. Να μη σας απασχολεί αυτό, αγαπημένες ψυχές, να είστε ενωμένοι και να ζείτε την Ενότητα που σας παρήγγειλα να ζείτε. IC


Λογο...θεραπεία!: Η Αλφαβήτα δίχως ρο\n«Τι καλά που θα 'ταν να μην είχε η αλφαβήτα γο!» σκέφτεται η Κατερίνα που δεν μπορεί να πει σωστά το ρο.\n[...] Γελούσαν και διασκέδαζαν τα παιδιά της γειτονιάς και καθόλου δεν τα ένοιαζε αν έκαναν σε κάποιον κακό. Η μικρή Κατερίνα το 'βαζε στα πόδια και κρυβόταν στο σπίτι της. Κι ούτε να παίζει με τα γειτονοπούλα ήθελε ούτε να μιλάει. Κλειστό το κρατούσε όλη τη μέρα το στόμα της γιατί πολύ πολύ ντρεπόταν που μιλούσε ψευδά.\nΗ Κατερίνα αγαπούσε πολύ τον πλάτανο που ήταν πολύ πολύ μεγάλος. Αυτό, βέβαια, το χρωστούσε στα γάργαρα νερά της πηγής που κυλούσαν δίπλα του και τον πότιζαν μέρα νύχτα. Κι αυτός όλο μεγάλωνε μεγάλωνε.\nΤα κλαδιά του άγγιζαν τα σύννεφα. Εκείνα τα σύννεφα που καμιά φορά κατέβαιναν χαμηλά χαμηλά στη γη για να δουν αν οι άνθρωποι στο χωριό της μικρής Κατερίνας είναι αγαπημένοι και μονιασμένοι μεταξύ τους.\n«Όχι! δεν είναι αγαπημένοι και μονιασμένοι μεταξύ τους», είπαν τα πουλιά στα σύννεφα. «Η μικρή Κατερίνα είναι λυπημένη γιατί μερικά παιδιά της γειτονιάς την κοροϊδεύουν που δεν μπορεί να πει το ρο».\nΚαι τότε τα σύννεφα θύμωσαν. Κατέβηκαν πολύ πολύ χαμηλά. Κι έγινε ξαφνικά μια τέτοια ομίχλη που τα παιδιά της γειτονιάς έχασαν τα τόπια μέσ' από τα χέρια τους. Και δεν τα ξαναβρήκαν ποτέ όσο κι αν έψαξαν.\nΑυτό έγινε μια, έγινε δυο, έγινε τρεις φορές ώσπου εκείνα τα παιδιά, τα πειραχτήρια, κατάλαβαν τι ήθελαν να τους πουν τα θυμωμένα σύννεφα. Κι από τη μέρα εκείνη έπαψαν να πειράζουν τη μικρή Κατερίνα.\nΕτικέτες άρθρωση, παραμύθι


«Harlem Shake» στη διάρκεια πτήσης…!!! (video)\nΤο εναέριο πάρτι ξεκινούν φοιτητές του Κολεγίου του Κολοράντο, αλλά γρήγορα ακολουθούν ακολουθούν και πολλοί από τους υπόλοιπους επιβάτες.\nΤο βίντεο, που έκανε αμέσως πάταγο στο YouTube με περισσότερα από 2,5 εκ. προβολές, δείχνει επιβάτες της πτήσης 157, από το Κολοράντο Σπρινγκς προς το Σαν Ντιέγκο της Καλιφόρνια, να ξεφαντώνουν στους ρυθμούς του «Harlem Shake».\nΤο βίντεο προκάλεσε την παρέμβαση της Υπηρεσίας Πολιτικής Αεροπορίας των ΗΠΑ (FAA) και στελέχη της ανακοίνωσαν την Παρασκευή ότι εξετάζουν το περιστατικό, σε ό,τι αφορά την τήρηση των κανόνων ασφάλειας πτήσεων.


Τσιριγώτες ανοίξτε το στόμα σας! - ΚΥΘΗΡΑΪΚΑ ΝΕΑ\n13-03-18, 12:56 #1\nΧθές κάηκαν 5 στρέμματα στα Μητάτα επειδή κάποιος που έκαιγε λιόκλαδα, τα παράτησε και πήγε για καφέ.\nΤον Ιούνιο του 2017 κάηκαν 30 στρέμματα στο Δρυμώνα επειδή κάποιος κάπνιζε τις μέλισσες με 8 μποφόρ αέρα.\nΛίγο αργότερα κάηκε το 12% του νησιού επειδή κάποιος πέταξε το αποτσίγαρο του έξω από το Νοσοκομείο.\nΛίγο μετά πήρε φωτιά στην Οδηγήτρια στον Κάλαμο που από θαύμα δεν έφτασε μέχρι το Καψάλι και ενώ τον εμπρηστή τον είδαν 3-4 άτομα, κανείς δεν πήγε να το καταθέσει.\nΤέλη του Νοέμβρη παραλίγο να καεί όλο το Γερακάρι πάλι από αμέλεια. Όλες αυτές τις φορές δεν τιμωρείται κανείς.\nΚανείς δεν «δίνει» τον ξάδερφο, τον συμπατριώτη, τον συγγενή του, παρά το ότι όλοι ξέρουν ποιοι βάζουν κάθε φορά τις φωτιές. Όσο οι Τσιριγώτες κρατάμε το στόμα μας κλειστό σε τέτοια φαινόμενα τόσο θα καίγεται το νησί.\nΜετά λοιπόν μην ξανακούσω κανέναν να τα ρίχνει στο Κράτος, στις αρχές, στους Αρχηγούς και στον Τόσκα η στο κάθε Τόσκα....\nΧθές στα Μητάτα το Κράτος δαπάνησε δεκάδες χιλιάδες Ευρώ για να σβήσει μια φωτιά 5 στρεμμάτων!\nΣηκώθηκαν 2 πυροσβεστικά αεροσκάφη για φωτιά 5 στρεμμάτων! Θα βρεθεί έστω ένας από τα Μητάτα να καταθέσει το όνομα αυτού που έβαλε τη φωτιά και την παράτησε; Θα τιμωρηθεί ποτέ έστω ένας για όλες αυτές τις φωτιές που μαυρίζουν τον τόπο μας;\nΤσιριγώτες ξυπνάτε… όσο δεν μιλάτε είστε συνένοχοι όλοι.\nΤέρμα τα ψέματα συμπατριώτες. Αν δεν μιλήσετε θα ξανακαούν τα Μητάτα, το Γερακάρι, ο Κάλαμος και όλο το νησί. Και την επόμενη φορά ίσως να φυσάει πολύ, ίσως να μην υπάρχουν εναέρια, ίσως να μην δουλεύουν όλα τα οχήματα του Κλιμακίου, ίσως η φωτιά να σβήσει στη θάλασσα.\nΑυτό περιμένετε για να μιλήσετε;\nΜε την ψυχή στο στόμα Άρσεναλ και Τσέλσι, κάζο για Μάρκο Σίλβα ****** Αθλητικά Νέα 0 17-12-17 09:48\nOHE: Ανοίξτε τα σύνορα της Ευρώπης «Κόλαφος» Μπαν Γκι Μουν κατά Αυστρίας, Σλοβενίας, Κροατίας, Σερβίας και πΓΔΜ Αντώνης Λαμπρινίδης Διεθνή 0 27-02-16 11:40


Rock N' Roll Town: Οι Motörhead Κυκλοφορούν Επετειακό Box Set Για Το «Ace Of Spades»\nΟι Motörhead Κυκλοφορούν Επετειακό Box Set Για Το «Ace Of Spades»\nΦέτος είναι μία ιδιαίτερη χρονιά για τους Motörhead!\nΤο θρυλικό τους album "Ace Of Spades", που κυκλοφόρησε το 1980, κλείνει φέτος 40 χρόνια και οι Motörhead αποφάσισαν να κυκλοφορήσουν ένα επετειακό box set για να το τιμήσουν! Το συγκεκριμένο box set δεν θα περιλαμβάνει μόνο νέες εκδόσεις του δίσκου, αλλά και όλα τα παρακάτω:\n- Ζωντανά ηχογραφημένο υλικό από την περιοδεία "Ace Up Your Sleeve".\n- Το album σε ειδικό master μισής ταχύτητας από τις αυθεντικές ηχογραφήσεις.\n- Ένα EP δέκα ιντσών με τίτλο "Α Fistful Of Instrumentals", το οποίο θα περιέχει ακυκλοφόρητα ορχηστρικά κομμάτια της εποχής.\n- Δύο διπλά live album από την περιοδεία "Ace Up Your Sleeve".\n- Έναν διπλό δίσκο από b-sides και σπάνια και ακυκλοφόρητα τραγούδια υπό το όνομα "The Good The Broke And The Ugly".\n- Ένα συλλεκτικό επτάιντσο για το ολλανδικό "Ace Of Spades", το οποίο θα περιλαμβάνει μια μέχρι πρότινος ακυκλοφόρητη ορχηστρική εκτέλεση για b-side.\n- Το DVD "Ace On Your Screens", το οποίο θα δείχνει σπάνιες τηλεοπτικές εμφανίσεις της διετίας 1980-81, μια συναυλία από το 1981, και ένα 5.1 ηχητικό μιξάρισμα του αυθεντικού album.\n- Το πρόγραμμα της περιοδείας "Ace Up Your Sleeve".\n- Το 40σέλιδο βιβλίο "The Ace Of Spades Story", που διηγείται μέσα από φωτογραφικό και σπάνιο συνεντευξιακό υλικό τη δημιουργία του ιστορικού δίσκου, περιλαμβάνοντας μέχρι πρότινος ακυκλοφόρητες φωτογραφίες.\n- Το comic "Motorhead Rock Commando".\n- Ένα σετ των πέντε ζαριών για πόκερ που αξιοποιούνται στο επιτραπέζιο εντός του box set.\nΤο box set θα είναι σε στυλ κουτιού για δυναμίτη και θα κυκλοφορήσει στις 30 Οκτωβρίου. Μέχρι τότε, μπορείτε να το προ-παραγγείλετε στον παρακάτω σύνδεσμο, το οποίο διαθέτει διάφορες εκδόσεις του box set: https://shop.imotorhead.com/collections/ace-of-spades-40th-anniversary


Κόντρα Φίλη-Κεραμέως: «Είστε πλάσμα υπουργού ενώ δεν σας αναγνωρίζει κανείς» - Tromaktiko.gr\nΚόντρα Φίλη-Κεραμέως: «Είστε πλάσμα υπουργού ενώ δεν σας αναγνωρίζει κανείς»\n11 Δεκεμβρίου 2020 12:51\nΣκληρή επίθεση προς την υπουργό Παιδείας Νίκη Κεραμέως εξαπέλυσε ο Νίκος Φίλης κατά κατά την συζήτηση του νομοσχεδίου για την επαγγελματική εκπαίδευση.\n«Είστε πλάσμα υπουργού. Παριστάνετε την υπουργό ενώ δεν σας αναγνωρίζει κανείς» είπε ο Νίκος Φίλης απευθυνόμενος στην υπουργό Παιδείας και συμπλήρωσε:\n«Η σύμβαση με την Cisco δεν έχει έρθει στη Βουλή, είναι απαράδεκτό. Δεν είναι ιδιωτική υπόθεση της κυρίας Κεραμέως. Ποιών τα συμφέροντα εξυπηρετεί η κυρία Κεραμέως; Εχει πόλεμο με τους εκπαιδευτικούς και τα παιδιά. Βαρυγκωμούν όλοι με την τηλεκπαίδευση».\nΑν και ο πρόεδρος της επιτροπής Μορφωτικών Υποθέσεων της Βουλής Γιώργος Στύλιος ζήτησε από τον κ. Φίλη να ανακαλέσει, ο πρώην υπουργός Παιδείας του ΣΥΡΙΖΑ επέμεινε λέγοντας: «με ποιους έχει υπογράψει συμβόλαια η κυρία υπουργός;».\nΓια «σόου» κατηγόρησε η κ. Κεραμεως τον κ. Φίλη επισημαίνοντας ότι «αυτή δεν είμαι κοινοβουλευτική συμπεριφορά».\n«Λυπάμαι γιατί έχετε υπάρξει υπουργός και παίζετε ένα σόου σήμερα γιατί σήμερα η ατζέντα είναι να σηκώσουμε λίγη φασαρία. Μιλάτε για πλάσμα υπουργού, να ανακαλέσετε. Ηρθατε να κάνετε φασαρία. Είναι ντροπή» είπε η κ. Κεραμεως για να λάβει την απάντηση του κ. Φίλη οτι «περιφρονεί τους εκπαιδευτικούς».


Το Επιχειρηματικό Πάρκο σε ένα πιο ελκυστικό Αγρίνιο - ΣΥΝΕΙΔΗΣΗ\nΣΥΝΕΙΔΗΣΗΕυσυνείδηταΤο Επιχειρηματικό Πάρκο σε ένα πιο ελκυστικό Αγρίνιο\n22 Μάιος 2022 18:00 22 Μάιος 2022 ΣΥΝΕΙΔΗΣΗ Ευσυνείδητα\nΗ έναρξη του 4ου Αναπτυξιακού Συνεδρίου Αιτωλοακαρνανίας στη Τριχωνίδα και ο ερχομός του υπουργού Ανάπτυξης, Άδωνι Γεωργιάδη, συμπίπτουν με μια εποχή που ανακοινώθηκε ότι προχωρά η ένταξη του Αγρινίου στον χάρτη του υγροποιημένου φυσικού αερίου, του LNG.\nΑυτό σημαίνει ότι, για πρώτη φορά, διαφαίνεται μια προοπτική για εταιρίες που θα θέλαν να επενδύσουν στην περιοχή λαμβάνοντας υπ’ όψιν ότι θα έχουν μια εναλλακτική στο θέμα της ενέργειας, άρα και της ανταγωνιστικότητας.\nΑυτό σημαίνει ότι υπάρχει πιθανότητα στο μέλλον το Αγρίνιο και το κέντρο της Αιτωλοακαρνανίας να γίνουν πόλος έλξης για δουλειές από αλλού, εξαλείφοντας το μεγαλύτερο πρόβλημα για την παραμονή και την ευημερία των νέων στον τόπο τους.\nΤην έλλειψη εταιρειών, επιχειρήσεων, ευκαιριών.\nΌμως αυτό σημαίνει κι ότι πρέπει πιθανότατα να δούμε και πιο μακριά από σήμερα. Έχει γίνει κατανοητό πως όλα τα παραπάνω χωρίς Επιχειρηματικό Πάρκο δεν γίνονται.\nΚι αν σήμερα η λογική είναι “ας ξεκινήσουμε έστω και με 200 στρέμματα και βλέπουμε, δεν πήξαμε δα και στις επιχειρήσεις ώστε να ψαχνόμαστε για παραπάνω”, μήπως πρέπει να σκεφτούμε μια κατάσταση ευκαιριών στο μέλλον που θα ασφυκτιά σε ένα μικρό Επιχειρηματικό Πάρκο;\nΠου θα είναι “για λίγα πράγματα” και που το μόνο του πλεονέκτημα είναι πως βρίσκεται σε περιοχή με δημόσια κτήματα και αγροτική γη, άρα με φθηνή τιμή για τις απαλλοτριώσεις;


Ογδόντα νέα περιστατικά καρκίνου ετησίως σε παιδιά στη Βόρεια Ελλάδα\nΟΓΔΟΝΤΑ ΝΕΑ ΠΕΡΙΣΤΑΤΙΚΑ ΚΑΡΚΙΝΟΥ ΕΤΗΣΙΩΣ ΣΕ ΠΑΙΔΙΑ ΣΤΗ ΒΟΡΕΙΑ ΕΛΛΑΔΑ από Voria.gr article https://www.voria.gr/article/ogdonta-nea-peristatika-karkinou-etisios-se-pedia-sti-voria-ellada Οι πιο συχνοί καρκίνοι στα παιδιά είναι οι λευχαιμίες και οι όγκοι του εγκεφάλου, με ποσοστά 30% και 20% αντίστοιχα επί του συνόλου των καρκίνων 21.01.2020 16:21\n21/01/2020, 16:21 |\nΟι πιο συχνοί καρκίνοι στα παιδιά είναι οι λευχαιμίες και οι όγκοι του εγκεφάλου, με ποσοστά 30% και 20% αντίστοιχα επί του συνόλου των καρκίνων\nΣτον πληθυσμό της Βόρειας Ελλάδας παρατηρούνται κάθε χρόνο περίπου 80 νέα περιστατικά καρκίνου σε παιδιά και εφήβους. Στην πλειονότητα τα αίτια δεν μπορούν να εξακριβωθούν, ενώ χάρη στις εξελίξεις που σημειώθηκαν στα τελευταία 30-40 χρόνια, η επιβίωση αυξήθηκε από ένα στα τέσσερα σε ένα στα τρία παιδιά. Τα παραπάνω επισήμανε ο αναπληρωτής καθηγητής Παιδιατρικής, Παιδιατρικής Αιματολογίας-Ογκολογίας, Εμμανουήλ Χατζηπαντελής, μιλώντας στο ΑΠΕ, με αφορμή την 1η Ημερίδα Παιδικής και Εφηβικής Αιματολογίας-Ογκολογίας Βορείου Ελλάδος που θα διεξαχθεί στις 25 Ιανουαρίου (9.00 πμ στο Αμφιθέατρο Ι του Κέντρου Διάδοσης Ερευνητικών Αποτελεσμάτων )\n«Στη μεγάλη πλειονότητα δεν μπορούμε να εξακριβώσουμε κάποιο αίτιο για τους καρκίνους που εμφανίζονται κατά την παιδική και εφηβική ηλικία. Δεν υπάρχει κάτι συγκεκριμένο. Εμφανίζονται τυχαία σε παιδιά οικογενειών που δεν είχαν κανένα πρόβλημα. Σίγουρα υπάρχει κάποια γενετική βλάβη σε μικρομοριακό επίπεδο η οποία προδιαθέτει για την ανάπτυξη του όγκου και μάλιστα υπάρχουν αρκετοί καρκίνοι που μπορούν να εμφανιστούν από τη νεογνική ηλικία ή ακόμη πριν γεννηθεί το μωρό. Τα αίτια όμως δεν μπορούν να ανευρεθούν. Υπάρχουν και κάποιοι εξωγενείς παράγοντες όπως πχ μετά από ένα πυρηνικό πόλεμο ή ένα πυρηνικό ατύχημα παρατηρείται αύξηση των καρκίνων στα παιδιά», πρόσθεσε ο κ. Χατζηπαντελής.


Η γαλακτοκομική δωρεάν δίαιτα βοηθήσει να χάσετε βάρος\nBodybuilding σχέδιο διατροφής urdu\nΗ γαλακτοκομική δωρεάν δίαιτα βοηθήσει να χάσετε βάρος - Πώς να χάσετε το βάρος του νερού μακροπρόθεσμα\nΤρώγε λαχανικά για να σε βοηθήσουν να νιώθεις χορτάτη. Το να χάσουμε κιλά ίσως είναι πιο εύκολο από ό, τι πιστεύουμε. Πώς να χάσω κιλά; Δίαιτες για γρήγορο αδυνάτισμα.\nΜπορείς να χάσεις κιλά και με πιο οικονομικά τρόφιμα. Λίπη και γαλακτοκομικά. Θα πρέπει να βοηθήσουν στην επιτάχυνση της απώλειας βάρους και. Λαχανικά λίγο κρέας, δημητριακά ολικής άλεσης, ελαιόλαδο, γαλακτοκομικά και αυγά ενώ κάνει πολύ καλό στην καρδιά, όσπρια στα μάτια και βοηθάει στην καλή λειτουργία του εγκεφάλου.\nΣύμφωνα με 5 έρευνες του Πανεπιστημίου του Harvard, αυτή η δίαιτα είναι πολύ. Βρεις το ψωμί το κρέας, το ψάρι τα πουλερικά και τα γαλακτοκομικά προϊόντα. Γαλακτοκομικά προϊόντα: Πλήρες λίπος ή μειωμένο λίπος απλό γιαούρτι κεφίρ και τυριά πλήρους λίπους.\nΕβδομαδιαία ενημέρωση για να λαμβάνετε νέα άρθρα & το ΔΩΡΕΑΝ eBook:. Στην πραγματικότητα δεν υπάρχει « δίαιτα του θηλασμού» αλλά σωστή και. Η γαλακτοκομική δωρεάν δίαιτα βοηθήσει να χάσετε βάρος.\nΣτο άκουσμα της λέξης « δίαιτα» σας έρχονται στο μυαλό όροι όπως « πείνα»,. Για γρήγορη. Πολλά άτομα μπορεί να είναι ευαίσθητα στη γλουτένη και τα γαλακτοκομικά ακόμη και αν. Άλεσης άπαχων γαλακτοκομικών; Περιέχει κατανάλωση άπαχου κρέατος .\nΓια να χάσετε βάρος είναι σημαντικό να μειώσετε την κατανάλωση των θερμίδων από. Η γαλακτοκομική δωρεάν δίαιτα βοηθήσει να χάσετε βάρος.\nΛίπος αλάτι ζάχαρη; Είναι σχεδιασμένο με βάση την Μεσογειακή Διατροφή. Μπορούν να βοηθήσουν τις περισσότερες γυναίκες να χάσουν βάρος.\nΑυτό το άρθρο εξηγεί πώς μπορείτε να ακολουθήσετε μια διατροφή. Αναλυτικά οι 10 τροφές που θα σας βοηθήσουν να χάσετε κιλά κατά τη διάρκεια του θηλασμού;.\nΓια να ξεκινήσεις σωστά, κατέβασε τώρα δωρεάν το μίνι eBook μου που εμφανίζεται στο pop- up αυτής της σελίδας! Όταν προσπαθείτε να χάσετε βάρος, είναι απαραίτητο να. Δείκτη των τροφίμων ώστε να μπορέσετε να χάσετε κιλά; Αν το προσπαθήσετε μπορείτε να χάσετε μέχρι και. Μας 2 βαθμούς πιο κάτω βοηθά την τσέπη, αλλά και τον μεταβολισμό μας.\nΒιταμίνες και Μέταλλα - Τα γαλακτοκομικά με χαμηλά λιπαρά και το. Ψάχνετε τη δίαιτα που θα σας βοηθήσει να κάψετε λίπος; Δοκιμάστε αυτή τη νέα, απλή και. Και θα χάσετε βάρος και θα έχετε υγιή καρδιά!\nΤα επιπρόσθετα σάκχαρα, και το ζωικό λίπος από το κρέας και τα γαλακτοκομικά. Των γευμάτων της ημέρας μπορεί πραγματικά να σε βοηθήσει να χάσεις βάρος.\nΔίαιτα δεν σημαίνει πως πρέπει να αγοράζεις μόνο ακριβά και εξεζητημένα light προϊόντα. Πολλές δίαιτες ισχυρίζονται ότι σας βοηθούν να χάσετε βάρος, χωρίς να.\nΠώς χάνετε βάρος λόγω στρες\nCandida διατροφή μέρα με τη μέρα\n2 ημέρες υγρή απώλεια βάρους δίαιτα\nΤο βάρος μου έχει σημασία nhs\nΚαθαρό garcinia cambogia καθαρό πράσινο φασόλια καφέ συν combo\nΜπορεί ένα άτομο να χάσει βάρος από το πόσιμο νερό\nΑπώλεια βάρους σπα pa\nΚαλύτερες κλίμακες απώλειας λίπους\nΧάσει 4 λίβρες την εβδομάδα σχέδιο διατροφής\nΧάπια απώλειας βάρους που πωλούν καλύτερα\nΔωρεάν γαλακτοκομική Σώματος σχήμα\nΔίαιτα της NASA: Μπορείτε να χάσετε 10 κιλά σε 15 ημέρες. Γάλα και γαλακτοκομικά προϊόντα.\nΣυμπερασματικά, η δίαιτα της NASA μπορεί να σας βοηθήσει να χάσετε άμεσα βάρος, όμως αντιβαίνει τους κανόνες της ισορροπημένης. Νέα · Συνταγές · Blogs · Ειδικοί · Free time · Videos · Shopping.\nΤο λεμόνι μειώνει την απώλεια βάρους\nΔιατροφή κατάστημα κέντρο qatar\nΆρθρα ειδήσεων απώλειας βάρους 2017


Παναθηναϊκός: Απόσταση αλλά και αισιοδοξία για Χατζηθεοδωρίδη | sportime.gr\nΑντώνης Τσιράκης 07/07/2020 23:02:08\nΚλάμα με Αγιούμπ: Είπε… φαρσί τον «τζίτζικα τον μίτζιρα» (vid)\nΥπάρχουν συμβόλαια που θα κληθεί να επεκτείνει πρόωρα ο Παναθηναϊκός, καθώς ολοκληρώνονται την επόμενη σεζόν. Ένα εξ αυτών είναι του Ηλία Χατζηθεοδωρίδη. Από τον Ιανουάριο είχαμε ενημερώσει για την πρόθεση του κλαμπ να «δέσει» τον 23χρονο αριστερό μπακ και οι πρώτες συζητήσεις έχουν ήδη γίνει.\nΟ Παναθηναϊκός έκανε την πρώτη του κίνηση και όπως είχε συμβεί και σε κάθε άλλη περίπτωση τους τελευταίους μήνες (από Κουρμπέλη και Διούδη μέχρι Πούγγουρα) υπήρξε απόσταση. Πολύ λογικό σε πρώτη φάση αυτό. Ενδεχομένως να μη σημαίνει και τίποτα απολύτως.\nΟι δύο πλευρές θα τα ξαναπούν προσεχώς. Υπάρχει, μάλιστα, η αισιοδοξία πως με τον έναν ή τον άλλον τρόπο θα τελειώσει και αυτή η υπόθεση. Αυτή είναι και η επιθυμία του ποδοσφαιριστή. Ωστόσο, η πλευρά του περιμένει να ακούσει ή καλύτερα να δει και κάποια πράγματα πέρα από το οικονομικό.\nΠολύ βασικό είναι το εάν θα γίνει τελικά κίνηση για βασικό αριστερό μπακ. Είναι εντελώς διαφορετικό να πάρει ο Παναθηναϊκός έναν ακόμη νεαρό για εκεί που θα παλέψει με τον Χατζηθεοδωρίδη για την ενδεκάδα και άλλο το να αποκτηθεί ένας παίκτης που θα πάρει τη φανέλα του βασικού στο σπίτι του, όπως φέτος με τον Ινσούα. Στα πλέι οφ ο Κατερινιώτης έχει κερδίσει πόντους, ανέβηκε στην εκτίμηση του Τσάβι Ρόκα και ευελπιστεί πως θα έχει περισσότερο χρόνο τη νέα σεζόν.\n18:40 | / Κορονοϊός: Περισσότερα από 150 κρούσματα και σήμερα (8/8)\n« Κρίσταλ Πάλας: «Κεραυνός» από τον Ζαχά! (vid)\nΟλυμπιακός Κ15 – Άρης Κ15 2-0: Στον τελικό οι «ερυθρόλευκοι» »


Χαμός με Παπουτσάκη – Λαγούτη: Τα μπινελίκια στο δικαστήριο και τα στρινγκάκια. – Γένους θηλυκού, | Μόδα, Ομορφιά, Τέχνη, Design, Ζωή, Πρόσωπα, Agenda\nΑρχική / ----SLIDER / Χαμός με Παπουτσάκη – Λαγούτη: Τα μπινελίκια στο δικαστήριο και τα στρινγκάκια.\nΧαμός με Παπουτσάκη – Λαγούτη: Τα μπινελίκια στο δικαστήριο και τα στρινγκάκια.\ncitynews 09/01/2018\t----SLIDER, ----Ροή θεμάτων, ---FACE-BOOK-MARINAS, ---ΔΗΜΟΦΙΛΗ Leave a comment 89 Views\nΜια επεισοδιακή νυχτερινή έξοδος της Κατερίνας Παπουτσάκη και του Πέτρου Λάγουτη τον Νοέμβριο του 2011 απασχόλησε την ελληνική Δικαιοσύνη, καθώς γνωστός φωτορεπόρτερ τους υπέβαλλε μήνυση για κλοπή και ηθική αυτουργία σε αυτή. Το σκηνικό, το οποίο οδήγησε τους δημοφιλείς ηθοποιούς στο εδώλιο του Α’ Μονομελούς Πλημμελειοδικείου, εκτυλίχθηκε πριν από 7 χρόνια όταν ο Μανώλης Μαυρομουστακάκης τους φωτογράφησε χωρίς την έγκρισή τους έπειτα από κοινή έξοδό τους.\nΣτη συνέχεια κλήθηκε να καταθέσει ο ίδιος ο φωτορεπόρτερ, εξηγώντας τους λόγους γιασ τους οποίους βρέθηκε να φωτογραφίζει τους ηθοποιούς.\n«Είμαι δημοσιογράφος. Με κάλεσαν να βρεθώ στο κέντρο της Αθήνας, κάπου στο Γκάζι, σε μπαρ διασκέδασης όπου θα βρίσκονταν η Παπουτσάκη με τον Λαγούτη. Βρέθηκα εκεί με άλλους συναδέλφους. Τράβηξα φωτογραφίες στα φανερά» υποστήριξε στο δικαστήριο ο Μ. Μαυρομουστακάκης.\nΟ φωτογράφος ισχυρίστηκε ότι ο Π. Λαγούτης μετά το πρώτο «κλικ» κινήθηκε απειλητικά προς το μέρος του.\n«Ο Λαγούτης ήρθε προς το μέρος μου απειλητικός. Η Παπουτσάκη καθόταν στη μηχανή και έδινε εντολές να μου πάρει το φιλμ. Εκείνος μου ζήτησε το φιλμ. Το ζευγάρι έχει κάνει επιθέσεις σε δημοσιογράφους. Η Παπουτσάκη έχει ρίξει αβγά. Για το περιστατικό τώρα, αυτός μπήκε μπροστά μου. Εκανα να φύγω και μου πήρε τη μηχανή από το χέρι και άρχισε να τη σπάει σε ένα κιγκλίδωμα. Μετά από 40 δευτερόλεπτα που την κοπανούσε έφυγε. Εγώ δέχθηκα επίθεση» ανέφερε και ακολούθησε έντονος διάλογος με την εισαγγελέα να προσπαθεί να επαναφέρει την τάξη, λέγοντας: «Ηρεμία παρακαλώ, δεν ψαρώνω».\nΜ.: Φωτογραφίζω διάσημους. Τότε, με είχε στείλει το περιοδικό «ΟΚ». Ο κ. Νίκος Γεωργιάδης. Εγώ την Παπουτσάκη τη γνωρίζω από τις σχέσεις της, οι οποίες ταυτίζονταν με κάποια θεατρική παράσταση…\nΔικηγόρος: “Τους ρωτήσατε αν θέλουν να τους φωτογραφήσετε;”\nΜαυρομουστακάκης: “Δεν το κάνουμε έτσι κύριε!”\nΕνώ στην συνέχεια είπαν…\nΜαυρομουστακάκης: “Εγώ τον κ.Λαγούτη δεν τον ήξερα, ήξερα την Παπουτσάκη που ήταν γνωστή από τις σχέσεις της παρά από τις παραστάσεις που έπαιζε!”\nPrevious Η γηραιότερη χειρουργός στον κόσμο είναι 89 ετών!\nNext Πώς να προετοιμάσετε το μεγάλο παιδί για την έλευση ενός νέου μωρού\nΤαλέντα υπάρχουν. Μην το χάσετε αυτό το βίντεο, ΘΑ ΧΑΣΕΤΕ\nΑυτή είναι η καλύτερη ώρα για να ενεργοποιήσεις οικονομικά τον κλιματισμό – Το έξυπνο κόλπο


metadeftero.gr » Patrick Modiano, Ναρκωμένες Αναμνήσεις\nWritten by Katerina Sampsona on 22/02/2019 . Posted in Δύο λεπτά βιβλίο, Σύντομα νέα\nΟ αφηγητής του Modiano εξιστορεί μέσα από τις αναμνήσεις του , τη ζωή του στο Παρίσι τη δεκαετία του 60. Έξι γυναίκες πέρασαν από την ζωή του, η καθεμία με τον δικό της τρόπο, ένα έγκλημα, μια δολοφόνος , ένας συνεργός και ένα όπλο που έπρεπε να εξαφανιστεί. Μία υπόθεση που θα τον βασανίζει μέχρι το τέλος.\nΗ γραφή του Modiano, είναι ήρεμη, γλαφυρή, με κινηματογραφική ροή αλλά και με πολλά ποιητικά στοιχεία, με τα παιχνίδια της μνήμης να μας διηγούνται το παρελθόν. Άλλοτε πιο έντονα, άλλοτε πιο αδιάφορα. Άλλωστε οι αναμνήσεις, στο πέρασμα του χρόνου παίζουν το δικό τους κρυφτό. Οι αναμνήσεις και οι επιθυμίες του τότε μπλέκονται με την πραγματικότητα και πιο ώριμος πια προσπαθεί να δώσει απαντήσεις σε ερωτήματα και καταστάσεις που τότε φάνταζαν διαφορετικά.\nΤαξίδι ολόκληρο οι σελίδες του βιβλίου του Modiano, γοητευτικό.


Στρατηγική ανασυγκρότηση | Δρόμος της Αριστεράς\nΑρχική πολιτική Στρατηγική ανασυγκρότηση\nΕπιτακτική ανάγκη η ανάπτυξη ενός νέου πολιτικού κινήματος\nΗ πολύ άσχημη εξέλιξη της διαπραγμάτευσης μάς φέρνει αντιμέτωπους με το στρατηγικό αδιέξοδο του ΣΥΡΙΖΑ. Δηλαδή με το γενικό αδιέξοδο μιας στρατηγικής που θεωρούσε -και εξακολουθεί να θεωρεί- ότι η πολιτική και οικονομική κρίση της χώρας μπορεί να αντιμετωπιστεί παρακάμπτοντας το σύνολο των μεγάλων, ιστορικής κλίμακας, προβλημάτων που έφερε στο προσκήνιο η κρίση· κι ότι είναι εφικτή μια «συμβιωτική» συνύπαρξη μ’ αυτούς στο εξωτερικό και στο εσωτερικό της χώρας που προκάλεσαν την κρίση και εφάρμοσαν τα μνημόνια, στον βαθμό που κι αυτοί θα μπορούσαν να αποδεχθούν μια κάπως πιο ευνοϊκή αντιμετώπιση του λαού που υπέφερε ως τώρα απ’ όλα αυτά.\nΒασισμένη σ’ αυτές τις υποθέσεις η ηγεσία του ΣΥΡΙΖΑ συρρίκνωσε, προεκλογικά, το πολιτικό της πρόγραμμα σε δύο κυρίως αιχμές: (α) στην ιδέα της «πραγματικής διαπραγμάτευσης» με τους απ’ έξω και (β) στην εφαρμογή του περίφημου «Προγράμματος της Θεσσαλονίκης», ενός ελάχιστου προγράμματος αντιμετώπισης της λεγόμενης «ανθρωπιστικής κρίσης» και κάποιων πολιτικών μέτρων στο εσωτερικό μέτωπο (πολιτικό σύστημα, διαπλοκή, Μέσα Ενημέρωσης, κρατική Διοίκηση κ.λπ.). Αποδεικνύεται τώρα ότι τα παραπάνω απετέλεσαν μεν έναν αποτελεσματικό επικοινωνιακό χειρισμό για να κερδηθούν οι εκλογές, ήταν όμως μια έωλη πολιτική βάση για τις μάχες που θα έρχονταν μετά.\nΈτσι, δυστυχώς και για την κυβέρνηση και για τον ελληνικό λαό που την εμπιστεύθηκε, τα πράγματα οδηγούνται τώρα σε παταγώδη αποτυχία. Και το ζήτημα, τούτη την ώρα, δεν είναι να ψάξει κανείς να βρει τις έξυπνες ή τις ριζοσπαστικές λύσεις που θα μπορούσαν υποτίθεται να βγάλουν την κυβέρνηση και τον ΣΥΡΙΖΑ από το άμεσο αδιέξοδο (κάτι τέτοιο θα ήταν από ματαιοπονία έως επικίνδυνος τυχοδιωκτισμός). Ούτε είναι εύκολο να υπάρξει άμεση αλλαγή στρατηγικής επειδή κάποιες από τις ομάδες εντός ή εκτός ΣΥΡΙΖΑ ή ένα με δύο στελέχη, θα μπορούσαν ενδεχομένως να προτείνουν ορισμένες ευφυείς ιδέες. Δυστυχώς τα πράγματα είναι αρκετά πιο πολύπλοκα. Διότι -ας μην έχουμε αυταπάτες- η συζήτηση διεξάγεται με σαφείς όρους ισχύος. Και από την άποψη αυτή το πολιτικό κεφάλαιο του Αλέξη Τσίπρα, τόσο μέσα στην κοινωνία, όσο και σε διάφορα κέντρα ισχύος εντός και εκτός της χώρας, είναι κατά πολύ μεγαλύτερο από το πολιτικό μέγεθος ολόκληρου του ΣΥΡΙΖΑ. Παρ’ όλη την αφύπνιση και την αγανάκτηση που εξαπλώνεται με ραγδαίους, πλέον, ρυθμούς ανάμεσα στα κομματικά στελέχη του ΣΥΡΙΖΑ, οι άμεσες πολιτικές εξελίξεις θα κριθούν από τις επιλογές του ηγετικού επιτελείου.\nΤο ζήτημα είναι η ανασυγκρότηση του πολιτικού κινήματος σε μια νέα στρατηγική βάση, τα χαρακτηριστικά της οποίας δεν μπορούμε να προβλέψουμε εντελώς, μπορούμε όμως να σκιαγραφήσουμε τους βασικούς άξονες πάνω στους οποίους οφείλουμε να δώσουμε νέες απαντήσεις.\nα) Γεωπολιτικός αναπροσανατολισμός της χώρας. Μπορούν να αντιμετωπιστούν οι δανειστές και το νέο ευρωγερμανικό κατεστημένο χωρίς τη ριζική επανεξέταση του στρατηγικού γεωπολιτικού προσανατολισμού της χώρας;\nβ) Πολιτειακό-πραγματική δημοκρατία. Μπορεί να υπάρξει πολιτική δικαιοσύνη και πραγματική δημοκρατία χωρίς τη ριζική δημοκρατική ανασυγκρότηση του πολιτικού συστήματος; Πώς θα αντιμετωπιστεί ο ολιγαρχικός έλεγχος στα Μέσα Ενημέρωσης και στις τράπεζες;\nγ) Σεισάχθεια-παραγωγική ανασυγκρότηση. Μπορεί να υπάρξει κοινωνική και οικονομική ανασυγκρότηση χωρίς μια γενικευμένη σεισάχθεια; Και μπορεί να υπάρχει ανόρθωση της οικονομίας χωρίς μια στρατηγική ενδογενούς παραγωγικής ανασυγκρότησης της χώρας;\nΚαθώς στον ορίζοντα των τριών αυτών αξόνων αναδεικνύονται κρίσιμα ζητήματα παιδείας και ταυτότητας, καθώς και η ανάγκη ουσιαστικής συμμετοχής των πολιτών στο σχετικό προβληματισμό, το ερώτημα είναι αν μια τέτοια στρατηγική επανεξέταση μπορεί να έρθει σε συνέχεια της απογοήτευσης που θα ακολουθήσει το στρατηγικό αδιέξοδο του ΣΥΡΙΖΑ.\nΤο ερώτημα δεν μπορεί να απαντηθεί με ένα απλοϊκό «ναι», αλλά ούτε και με ένα εύκολο «όχι». Ασφαλώς το σοκ θα είναι μεγάλο. Και ήδη οι αντίπαλοι, έξω και μέσα απ’ τη χώρα, φροντίζουν ώστε η απογοήτευση να μετατραπεί σε απελπισία και συλλογική κατάθλιψη. Όμως, ας θυμηθούμε ότι κάπως έτσι προχώρησε η αντιμνημονιακή ωρίμανση του λαού τα τελευταία πέντε χρόνια.\nΕτοιμάζεται ξανά το Καράβι για τη Γάζα\nΤο νερό «σε κίνηση»\nΞεριζωμός και… αυτοαποικιοκρατία


Σοκαριστικές εικόνες: Η στιγμή που ανατινάσσεται σκάφος και σκορπίζει τον θάνατο! (Βίντεο) - Europost.gr\nΑρχική/TOP ΝΕΑ/Σοκαριστικές εικόνες: Η στιγμή που ανατινάσσεται σκάφος και σκορπίζει τον θάνατο! (Βίντεο)\nΣοκαριστικές εικόνες: Η στιγμή που ανατινάσσεται σκάφος και σκορπίζει τον θάνατο! (Βίντεο)\nΤραγωδία με έναν νεκρό και δύο τραυματίες στην Κολομβία, όπου σημειώθηκε ισχυρή έκρηξη σε σκάφος, έπειτα από λάθος στις εργασίες συντήρησης.\nΗ στιγμή της έκρηξης καταγράφηκε μάλιστα καρέ-καρέ σε βίντεο, το οποίο κάνει το γύρο του Διαδικτύου προκαλώντας σοκ.\nΣε αυτό απαθανατίζεται ο άτυχος άντρας, ο οποίος κάθεται πάνω στο κατάστρωμα, δευτερόλεπτα προτού το πολυτελές σκάφος διαλυθεί σε κομμάτια, τα οποία εκτοξεύτηκαν προς τη θάλασσα.\nΜετά από μια προκαταρκτική έρευνα, διαπιστώθηκε ότι τρεις εργαζόμενοι είχαν προσληφθεί από την τουριστική εταιρεία που είναι και ιδιοκτήτρια του σκάφους για να πραγματοποιήσουν εργασίες συγκόλλησης.\nΩστόσο, κάποιο λάθος κατά τη διάρκεια των εργασιών προκάλεσε την τραγωδία.\nΌπως αποδείχτηκε, ο λόγος της έκρηξης σύμφωνα με τις αρχές φέρεται να “κρύβεται” στις εργασίες που διεξάγονταν και συγκεκριμένα τη συγκόλληση, καθώς γινόταν πολύ κοντά σε μια δεξαμενή καυσίμου.\nΟ ένας εργαζόμενος πέθανε κατά την έκρηξη, ενώ δύο άλλοι τραυματίστηκαν και μεταφέρθηκαν στο νοσοκομείο.


Παίξε στην Betrebels το Euro με ενισχυμένες αποδόσεις και πολλά άλλα\nΤο Ευρωπαϊκό πρωτάθλημα ποδοσφαίρου βρίσκεται σε εξέλιξη και σιγά σιγά ξεχωρίζουν οι ομάδες, οι οποίες είναι σε κατάσταση για να διεκδικήσουν σοβαρά το πολυπόθητο τρόπαιο.\nΗ Betrebels App, ως μια σχετικά νέα στοιχηματική εταιρεία, που ήρθε να ταράξει τα νερά, δεν θα μπορούσε να μην προσφέρει ένα μεγάλο κίνητρο στους παίκτες που παίζουν στοίχημα και έχουν κάνει εγγραφή στην πλατφόρμα τους.\nH Betrebels προσφέρει στα εγγεγραμμένα μέλη της σε ματς του Euro πληθώρα ειδικών στοιχημάτων, αλλά και ενισχυμένες αποδόσεις, οι οποίες φυσικά προσφέρουν και μεγαλύτερα κέρδη σε περίπτωση νίκης.\nΞεχωρίζει το Αγγλία- Σκωτία\nΣτους σημερινούς αγώνες ξεχωρίζει φυσικά το ντέρμπι Αγγλία- Σκωτία, δυο ομάδων που τις ενώνει, αλλά και τις χωρίζει τόσα πολλά. Ο αγώνας θα διεξαχθεί στο Γουέμπλεϊ, ένα γήπεδο όπου η Αγγλία δεν έχει υποδεχτεί καμία άλλη ομάδα περισσότερες φορές, από ότι τη Σκωτία.\nΟι Άγγλοι τρέχουν ένα πολύ καλό σερί εναντίον των Σκωτσέζων, οι οποίοι στα τελευταία έντεκα ματς, έχουν μόλις μία νίκη. Μεγάλο φαβορί και απόψε η παρέα του Χάρι Κέιν, ο οποίος θέλει να ανοίξει λογαριασμό στο σκοράρισμα για το φετινό τουρνουά.\nΣτα άλλα δυο ματς της ημέρας η Σουηδία αντιμετωπίζει την Σλοβακία και χρειάζεται νίκη για να μην μπει σε περιπέτειες. Αν και αουτσάιντερ, οι Σλοβάκοι έδειξαν με την νίκη επί της Πολωνίας, ότι δεν είναι ομάδα που χάνει εύκολα.\nΤο απόγευμα οι Κροάτες θέλουν να κρατηθούν ζωντανοί στην διεκδίκηση της πρόκρισης και να κερδίσουν την φορμαρισμένη Τσεχία. Η Κροατία θεωρείται φαβορί και η απόδοση στο 2.30 στον άσο μπορεί να θεωρηθεί ιδιαίτερα ελκυστική.\nΠλήθος αγορών στην Betrebels\nΣτην Στοίχημα App της Betrebels εκτός από ενισχυμένες αποδόσεις, θα βρεις και πλήθος ειδικών στοιχημάτων. Μπορείς να ποντάρεις σε ειδικά όπως χάντικαπ, αλλά και σε γρήγορες αγορές, όπου μπορείς και στο live να ποντάρεις σε γκολ στα επόμενα δέκα λεπτά, αλλά και πολλά άλλα.\nΓια να ανακαλύψεις και μόνος σου τις σπουδαίες προσφορές και επιλογές στην συγκεκριμένη εταιρεία, θα πρέπει να είσαι εγγεγραμμένο μέλος. Επίσης ισχύουν όροι και προϋποθέσεις.\nΠροηγούμενες δημοσιεύσειςΙταλία- Ελβετία στην Winmasters με πλούσια ειδικά στοιχήματαΕπόμενες δημοσιεύσειςSportingbet Combi με επιπλέον αξία με σκόρερ Εμπαπέ, Ρονάλντο και Λεβαντόφσκι


Η μολυσματική τέρμινθος είναι μια αρκετά συχνή ιογενής λοίμωξη του δέρματος κυρίως των παιδιών, αλλά και των νεαρών ενηλίκων. Ο υπεύθυνος ιός που την προκαλεί ανήκει στην ομάδα των ιών της ευλογιάς (poxviruses).\nΟι βλάβες της μολυσματικής τερμίνθου εμφανίζονται μετά από 2 εβδομάδες έως και 6 μήνες από την ημέρα της μετάδοσης του ιού, με τη μορφή μικρών ημισφαιρικών και ημιδιάφανων ογκιδίων, διαμέτρου από 1 χιλιοστό έως και 1,5 εκατοστά με κεντρικό ομφαλό. Αν πιεστεί από τα πλάγια ένα από αυτά τα ογκίδια τότε εξέρχεται από το κέντρο του μια λευκοκίτρινη μάζα η οποία αποτελείται από κύτταρα που περιέχουν τον ιό.\nΟι βλάβες εντοπίζονται σε διαφορετική περιοχή του σώματος ανάλογα με την ηλικία του ασθενούς. Στα παιδιά εντοπίζονται κυρίως στο πρόσωπο, στο ανώτερο τμήμα του κορμού και στα άνω και κάτω άκρα. Πολύ συχνά παρατηρείται αυτενοφθαλμισμός, δηλαδή διασπορά των βλαβών γύρω από τα μάτια λόγω ξυσίματος. Η παρουσία βλαβών αποκλειστικά και μόνο στη περιγεννητική περιοχή και στους γλουτούς δημιουργεί υποψία σεξουαλικής κακοποίησης. Στα άτομα με ατοπική δερματίτιδα (έκζεμα) εμφανίζονται στις περιοχές του εκζέματος πολυάριθμες βλάβες μολυσματικής τερμίνθου, λόγω διασποράς του ιού με το ξύσιμο.\nΣυνήθως η διάγνωση είναι εύκολη για το δερματολόγο και γίνεται με την κλινική εξέταση. Σε ειδικές περιπτώσεις όπου η κλινική εικόνα δεν είναι τυπική γίνεται βιοψία.\nΝα κόβονται τα νύχια κοντά, έτσι ώστε να μειώνεται η πιθανότητα διασποράς μέσω του ξυσίματος.


De ME slaat erop los in het vak met Ajax-fans #aekaja #ajax pic.twitter.com/hZsjnlgAWp\nΣταμάτα να τρέχεις ξημέρωσε λαγουδάκο.\nη μονη σοβαρη αναλυση...οι αεχτσηδες ειναι ουσιαστικα προστατευομενοι απο μπαχαλακηδες που δεν ασχολουνται καν με ποδοσφαιρο....οι περισοτεροι χουλιγκαν αεχ στην πραγματικοτητα παρτιζανι τιρανων ή φλαμουρταρι ειναι στο ποδοσφαιρο.....\nAEKAKIA παλι σας εσωσαν τα ματ όπως στη λεωφορο.. ή μηπως κ αυτές οι φωτογραφιες που δειχνουν μονο ολλανδους να τρωνε ξυλο δε σας πειθουν???? ατιμες καμερες παντα ρεζιλι σας κανουν\nΕίναι γνωστό το στήσιμο\nΟι του Άγιαξ ήταν στημένοι για φασαρία στην Αθήνα και είναι γνωστό . Και είναι Εθνικά τα συμφέροντα άλλων χωρών που πατρονάρουν τους Ολλανδούς σε βάρος της Ελλάδος. Χρόνια τώρα .\nΠοιοί έριξαν μολότοφ μέσα στον κόσμο; Αυτό είναι που μετράει, αυτό είναι το έγκλημα. Αυτό μεταδίδεται σε όλα τα μέσα ενημέρωσης του κόσμου.\nΞένοι και ντόπιοι φίλαθλοι, έμαθαν οτι εδω επικρατεί ανομία και έπραξαν τα ανάλογα. Τα αστέρια των αριστερών στρατηγών δεν κάνουν έχουν κανένα αντίκρυσμα, η αναρχία τελικά είναι τελικά εμφανής στη διοίκηση και όχι στους χουλιγκάνους. Θα περάσουν πολλά χρόνια για να φτιάξουμε αποτελεσματική και χρηστή αστυνομία.\nΕγώ πάντως (στο 2ο βίντεο) κάτω-κάτω βλέπω έναν τυπάκο σκαρφαλωμένο στα κάγκελα να κάνει "ελάτε!" και "θα σας εγώ", τα γνωστά. Και μόλις σκάει μπροστά του το Α/Κ του έφυγε όλη η μαγκιά! Μαζί με μιά ντουζίνα μαγκάκια ακόμα που είχαν μαζευτεί στα πέριξ.\nΕγώ πάντως ποτέ δεν κατάλαβα αυτή τη λογική. Να πας να δεις την ομάδα σου, και αντί να κάτσεις να απολαύσεις τον αγώνα να παίζεις ξύλο, να πετάς μολότοφ, καπνογόνα, καρέκλες κτλ, και όλα αυτά να τα δέχεσαι κιόλας από τους αντίπαλους φιλάθλους προς τα εσένα. Αυτό τώρα τι νόημα έχει, η ευχαρίστηση σε αυτό πού είναι; Τώρα να μου πεις, μόνο τις φάτσες τους να δεις είναι κάτι πιθήκια λες και κόλλησαν στη δεκαετία του 90. Κρίμα ένα από τα πιο ενδιαφέροντα αθλήματα στον κόσμο να έχει σήμερα μόνο μπονόμπο οπαδούς. Τώρα όσο αφορά τους σχολιαστές που ακόμα και σε αυτή την είδηση μιλάνε για κόκκινα, μπλε και πράσινα κόμματα, και ποιος είναι ο ΛΙΓΟΤΕΡΟ ΒΛΑΒΕΡΟΣ στην κοινωνία, ε να πάνε να κοιταχτούν, από ένα σημείο και μετά χρήζει ιατρικής παρέμβασης.\nΚοψτους τα CL ειτε λεγεται Ολυμπιακος/ΑΕΚ/ΠΑΟΚ/ΠΑΟ ... οπως εγινε με Αγγλια μπας και βαλουν μυαλο τα ζωα. Και οποτε ξανα μονο με ταυτοτητα και καμερες! και οποια ζημια την χρεωνεις στο ΑΦΜ, ας τους πληρωνουνε μετα οι προεδροι τους(καναλαρχες ολοι - τυχαιο?).\nΤα αποτελεσματα της ΑΕΚ ηταν αναμενομενα και η απογοητευση των οπαδων της ειναι δικαιολογημενη. Μια ομαδα που παιρνει πρωταθλημα και προκειται να παιξει στην Ευρωπη χειαζεται και καταλληλο προπονητη με ικανους παικτες.\n...και πιο πολιτισμένους φιλάθλους.\nΝα παρέμβει ΑΜΕΣΑ η Ολλανδική κυβέρνηση διαμέσου του ΥΠ. ΕΞ. της και να ζητηθούν εξηγήσεις για πιο λόγο α) εγκλωβίστηκαν και δάρθηκαν εντός γηπέδου, σε μία γωνία οι φίλαθλοι του ΑΓΙΑΞ από την ΕΛΑΣ β) Γιατί δεν απετράπηκε η ρίψη μολότοφ και άλλων εκρηκτικών υλών εναντίον τους από φιλάθλους της ΑΕΚ ενώ ήταν μπροστά τους η ΕΛΑΣ γ) να ασκηθεί μήνυση εναντίον της ομάδας της ΑΕΚ δ) εναντίον των οπαδών της ΑΕΚ που διέπραξαν ποινικές πράξεις που μπορούσαν να προκαλέσουν ανθρώπινες απώλειες - ανθρωποκτόνα πρόθεση ε) εναντίον της ΕΛΑΣ για άσκοπη βία, ξυλοδαρμό, παράβαση καθήκοντος, βαριές σωματικές βλάβες, κλπ. ----- Το θέμα είναι πολύ σοβαρό και θα πρέπει η Ολλανδική κυβέρνηση να μεριμνήσει άμεσα.\nΤώρα μια πενταετία έξω απ την ευρώπη. Και το πρωταθλημα θα το πάρουν οι γαύροι με το έτσι θέλω. Κάναμε μια φορά και μεις ντου και χάσαμε το κατσαρόλι και μειον τρείς στο φετινο πρωτάθλημα. Τι να γίνει ετσι είναι οι χαμουτζήδες. Και το δηλώνουν: Μόλις ανεβεί το μητσοταικέικο θα δούμε πρωτάλημα μετά απο 34 χρόνια.


Μυστηριακή ατμόσφαιρα στο νησί των Μεγάλων Θεών | ThrakiToday.com - Ηλεκτρονική Εφημερίδα της Ξάνθης - Θράκης\nThrakiToday.com - Ηλεκτρονική Εφημερίδα της Ξάνθης - Θράκης News Μυστηριακή ατμόσφαιρα στο νησί των Μεγάλων Θεών\nΜυστηριακή ατμόσφαιρα στο νησί των Μεγάλων Θεών\nΣτο βορειοανατολικό Αιγαίο, ανάμεσα στη Λήμνο, τη Θάσο και την Ίμβρο, η Σαμοθράκη είναι το νησί με την υψηλότερη κορυφή στο Αιγαίο- με εξαίρεση την Κρήτη και την Εύβοια. Είναι ο επιβλητικός Σάος που της χαρίζει την «πρωτιά» αυτή, το βουνό που οι ντόπιοι ονομάζουν «Φεγγάρι».\nΤο λιμάνι της είναι η Καμαριώτισσα, και μέσω αυτού η Σαμοθράκη συνδέεται με την Αλεξανδρούπολη αλλά και άλλα μέρη της Ελλάδας.\nΗ αίγλη της φτάνει μέχρι τη Γαλλία και συγκεκριμένα το Λούβρο, όπου εκτίθεται η περίφημη Νίκη της Σαμοθράκης, το διάσημο αρχαιοελληνικό άγαλμα που βρέθηκε το 1863 στο νησί.\nΌποιος έχει επισκεφθεί τη Σαμοθράκη έχει να λέει για τη σχεδόν «μυστηριακή» ατμόσφαιρά της. Ίσως να έχει να κάνει με τις καταπράσινες εκτάσεις της, παρθένα φύση που φτάνει μέχρι εκεί που σκάει το κύμα. Η πλούσια χλωρίδα αποτελείται από κέδρους, πλατάνια, πεύκα και καστανιές που φτάνουν μέχρι τη θάλασσα. Ίσως όμως «κουβαλά» και μεγάλο παρελθόν, αφού στο νησί λάμβαναν χώρα τα Καβείρια Μυστήρια, αποκρυφιστικές τελετές που το περιεχόμενο τους δεν έχει διαλευκανθεί απόλυτα μέχρι σήμερα. Είναι άλλωστε, το Ιερό των Μεγάλων Θεών, που φαίνεται να σχετίζεται με τη λατρεία των θεοτήτων των Κάβειρων, ένα από τα πιο ενδιαφέροντα σημεία του νησιού.\nΗ Σαμοθράκη φημίζεται και για τις «βάθρες» του, τις μικρές λίμνες που σχηματίζονται από τα ρέματα στις πλαγιές του βουνού, ενώ ιδιαίτερη είναι και η ομορφιά της Χώρας, που «φωλιάζει» σε ένα κοίλωμα, κάτω από τον Σάο. Ο παραδοσιακός οικισμός επιτρέπει στον επισκέπτη να βιώσει την αυθεντική εμπειρία της γνωριμίας με αυτόν τον ξεχωριστό τόπο.


Κηρύχτηκε “κατάσταση καταστροφής” στην Βαυαρία | ΕΤΣΙ Magazin\nHOME COVID-19 Κηρύχτηκε “κατάσταση καταστροφής” στην Βαυαρία\nΜόναχο – Λόγω των συνεχώς υψηλών αριθμών κρουσμάτων, η Βαυαρία, κήρυξε από την Τετάρτη την “κατάσταση καταστροφής”. Αυτό αποφασίστηκε από το υπουργικό συμβούλιο γύρω από τον πρωθυπουργό Markus Söder (CSU) σε ειδική συνεδρίαση την Κυριακή στο Μόναχο. Το κρατικό κοινοβούλιο θα αποφασήσει την Τρίτη.\nΟπως στη Βάδυ-Βυρτεμβέργη, η νυχτερινή απαγόρευση έχει αποφασιστεί και στη Βαυαρία για όλες τις πόλεις και περιοχές με συχνότητα περισσότερων από 200 νέων μολύνσεων σε επτά ημέρες ανά 100.000 κατοίκους. Βραδινή έξοδο από το σπίτι θα υπάρχει μόνο μετά τις 9 μ.μ. με σοβαρό λόγο, δήλωσε ο Söder.\nΣτον αγώνα κατά της πανδημίας, η Βαυαρία θα απαγορεύσει επίσης την κατανάλωση αλκοόλ στην ύπαιθρο από την Τετάρτη.\nΔεν θα ύπάρχουν χαλαρωτικά μέτρα την παραμονή της Πρωτοχρονιάς\nΗ προγραμματισμένη χαλάρωση για τις διακοπές πρέπει να ισχύει μόνο για τα Χριστούγεννα, αλλά όχι για την παραμονή της Πρωτοχρονιάς. Θα επιτρέπεται να συναντηθούν μόνο πέντε άτομα από δύο νοικοκυριά, τόνισε ο Söder.\nΔικαιολόγησε τα μέτρα λέγοντας ότι οι αριθμοί δεν μειώθηκαν όπως αναμενόταν, αλλά αυξήθηκαν και πάλι ελαφρώς. Θέλει να θέσει τα μέτρα του σε ψηφοφορία στο κρατικό κοινοβούλιο την Τρίτη, ώστε να τεθούν σε ισχύ την Τετάρτη.\nΠροηγούμενο άρθροRevenge porn στην Ελλάδα: Ένα σάιτ “έπεσε”, ο εφιάλτης παραμένει\nΕπόμενο άρθροΓερμανία: Η κατάσταση απλά δεν καλυτερεύει!


DW: Αποσταθεροποιητικός ο ρόλος της Ε.Ε στα Βαλκάνια | Anatropi News\nΙσπανία: Ξεπέρασαν τους 2.000 οι νεκροί – 462 θάνατοι σε ένα 24ωρο\nΚινητά τηλέφωνα: Μπορούν να γίνουν όπλα στη μάχη κατά του κοροναϊού;\nΣε καραντίνα 14 αστυνομικοί μετά από επεισόδιο στη Βούλα\nYou are at:Home»Πολιτική»DW: Αποσταθεροποιητικός ο ρόλος της Ε.Ε στα Βαλκάνια\nDW: Αποσταθεροποιητικός ο ρόλος της Ε.Ε στα Βαλκάνια\nΟι πρόωρες εκλογές στη Βόρεια Μακεδονία και ο ρόλος της ΕΕ αλλά και η νέα αποστολή στη Μεσόγειο της ΕΕ για την επιβολή εμπάργκο όπλων στη Λιβύη στο επίκεντρο των σχολίων του γερμανικού Τύπου.\n«H ΕΕ ως παράγοντας αποσταθεροποίησης» είναι ο τίτλος με τον οποίο επιγράφει το σχόλιό της η Süddeutsche Zeitung αναφερόμενη στην προκήρυξη πρόωρων εκλογών στις 12 Απριλίου στη Βόρεια Μακεδονία. Στο σχόλιο αναφέρεται ότι ο Πρωθυπουργός Ζόραν Ζάεφ κατάφερε, εναντιωνόμενος στην αντίσταση των εθνικιστών, που κατεθύνονται από τη Μόσχα, να πείσει τους συμπατριώτες του να αλλάξει η χώρα το όνομά της και με αυτόν τον τρόπο να προσπεράσει το μεγαλύτερο εμπόδιο καθοδόν προς την ένταξή της στην ΕΕ. Ωστόσο ο Γάλλος Πρόεδρος Εμανουέλ Μακρόν τον περασμένο Οκτώβριο προέβαλε αιφνιδιαστικά βέτο κατά της έναρξης ενταξιακών διαπραγματεύσεων με τη Βόρεια Μακεδονία και την Αλβανία. «Οι Βρυξέλλες δεν κράτησαν το λόγο τους. Ο Ζάεφ παραιτήθηκε και τώρα το κοινοβούλιο άνοιξε τον δρόμο για νέες εκλογές στα Σκόπια. Δεν μπορεί να αποκλειστεί ότι οι εθνικιστές θα κερδίσουν» σημειώνεται.\nΚαι η εφημερίδα καταλήγει: «Την απόδειξη ότι η φιλοευρωπαϊκή μεταρρυθμιστική πολιτική των Σοσιαλδημοκρατών στη χώρα δεν χρησιμεύει δήθεν σε τίποτα, την έδωσαν οι ίδιες οι Βρυξέλλες. Ο Μακρόν έχει εν τω μεταξύ σχετικοποιήσει την άρνησή του. Η ΕΕ δημιουργεί και πάλι νέες ελπίδες στις χώρες των Δυτικών Βαλκανίων. Όμως η εμπιστοσύνη κλονίστηκε. Οι Βρυξέλλες θα πρέπει σύντομα να βρουν μια κοινή δεσμευτική γραμμή απέναντι στα Δυτικά Βαλκάνια. Μια απρόβλεπτη βαλκανική πολιτική μπορεί να έχει αποσταθεροποιητική επίδραση στην περιοχή, όπως δείχνει η περίπτωση Ζάεφ».\nΈνα εμπάργκο καταδικασμένο σε αποτυχία\nΤο θέμα πάντως που κυριαρχεί στο γερμανικό Τύπο είναι η χθεσινή απόφαση των υπουργών Εξωτερικών της ΕΕ να επιβάλει το εμπάργκο όπλων στη Λιβύη ακόμα και με πολεμικά πλοία. Η Frankfurter Allgemeine γράφει για το θέμα: «Ως ‘αστείο’ χαρακτήρισε υψηλόβαθμο διπλωματικό στέλεχος των ΗΕ το εμπάργκο όπλων κατά της Λιβύης το περασμένο Σαββατοκύριακο. Οι ξένοι παράγοντες που στηρίζουν τις αντιμαχόμενες πλευρές στη Λιβύη δεν το σέβονται και δεν υπάρχει κάποιος που να καταβάλλει σοβαρές προσπάθειες να ελέγξει την κατάσταση. Και η νέα αποστολή της ΕΕ στη Μεσόγειο δεν πρόκειται να αλλάξει την κατάσταση. Διότι ακόμα και αν ελέγχονταν ύποπτα πλοία, ο κύριος όγκος των όπλων θα μεταφερόταν, στη χώρα που σπαράσσεται από τον εμφύλιο, μέσω αέρος ή εδάφους».\nΠαρόμοια είναι και η άποψη της εφημερίδας Tagesspiegel: «Όσο τα αεροπλανοφόρα από τα Ηνωμένα Αραβικά Εμιράτα ή την Ιορδανία προμηθεύουν με όπλα τους μαχητές του Χαφτάρ και όσο τα πολεμοφόδια περνάνε από τα χερσαία σύνορα στις αντιμαχόμενες πλευρές, ο εμφύλιος στη Λιβύη θα συνεχίζεται».\nΤέλος, η Frankfurter Rundschau υπογραμμίζει: «Η νέα αποστολή είναι ένας άγονος συμβιβασμός. Η ΕΕ θέλει να χρησιμοποιήσει πλοία στην ανατολική Μεσόγειο μακριά από του δρόμους που παίρνουν οι πρόσφυγες για να έρθουν από τη Βόρεια Αφρική στην Ευρώπη. Η ΕΕ θέλει να αποφύγει να πρέπει να περισυλλέξει ναυαγούς. Σε αυτό επέμεναν η Αυστρία και η Ουγγαρία. Για άλλη μια φορά ο καταναγκασμός της ομοφωνίας οδηγεί σε προβληματικές καταστάσεις. Είναι καιρός να αλλάξει κάτι».\nPrevious ArticleΤι είναι η gig economy και γιατί ήρθε για να μείνει\nNext Article Με αντιπολιτευτικές πινελιές η πρεμιέρα του δελτίου ειδήσεων του Mega


Ξενοδοχεία με σπα στην Ελλάδα που είναι μπροστά σε παραλία\nΤα καλύτερα ξενοδοχεία με σπα στην Ελλάδα που είναι μπροστά σε παραλία\nΤο βραβευμένο σπα του ξενοδοχείου βρίσκεται στην παραλία και προσφέρει μοναδική θέα στον κόλπο. Περιλαμβάνει 24 δωμάτια με γαλήνιους υδάτινους ήχους και απαλό φωτισμό.\nΤο ξενοδοχείο προσφέρει μια ολοκληρωμένη εμπειρία σπα, η οποία περιλαμβάνει αποκλειστικές σουίτες σπα, υδρομασάζ, στούντιο ταϊλανδέζικου μασάζ, σάουνα φινλανδικού τύπου και γυμναστήριο εξοπλισμένο με όργανα cardio-fitness της Technogym.\nΣτο Anazoe Spa του ξενοδοχείου, έκτασης 4.000 τετραγωνικών μέτρων, οι επισκέπτες έχουν τη δυνατότητα να απολαύσουν θεραπείες εμπνευσμένες από την αρχαία γνώση του Ιπποκράτη.\nΤο πολυτελές αυτό θέρετρο στη Ρόδο διαθέτει το εκπληκτικό AnaNeosis Spa, το οποίο προσφέρει μια πληθώρα περιποιήσεων για το σώμα και το πρόσωπο, κάνοντας την εμπειρία κάθε επισκέπτη μοναδική και πολυτελή. Το σπα είναι ανοιχτό από τις 8 π.μ. μέχρι τις 8 μ.μ. και μόνο επισκέπτες άνω των 14 ετών επιτρέπεται να εισέλθουν και να λάβουν κάποια από τις περιποιήσεις. Με εξαιρετικά προϊόντα και μοναδικές περιποιήσεις όπως η θαλασσοθεραπεία, το σπα αυτό είναι σίγουρο πως θα προσφέρει σε όλους τους επισκέπτες τις πιο χαλαρωτικές και αναζωογονητικές στιγμές της διαμονής τους στο υπέροχο αυτό νησί.\nΠεριοχές: Νότιο Αιγαίο, Κρήτη, Νησιά Ιονίου, Κεντρική Μακεδονία, Πελοπόννησος, Αττική, Ανατολική Μακεδονία και Θράκη, Στερεά Ελλάδα, Θεσσαλία, Βόρειο Αιγαίο, Δυτική Ελλάδα, Ήπειρος.\nΕξωτερική Πισίνα (321)\nΓια Οικογένειες (307)\nΓια Νιόπαντρους (244)\nΠισίνα για Παιδιά (190)\n5 αστέρων (164)\nΕσωτερική Πισίνα (141)\nΘερμαινόμενη Πισίνα (88)\nΔέχεται Σκύλους (71)\nΠισίνα Infinity (58)\nΔωμάτια με Ιδιωτική Πισίνα (50)\nΠισίνα με Swim Up Bar (8)